
องค์การบริหารส่วนตำบลช้างกลาง
อำเภอช้างกลาง จังหวัดนครศรีธรรมราช
คำนำ

องค์การบริหารส่วนตำบลช้างกลาง ได้จัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส (พ.ศ. 2566 – 2570) เพื่อเพิ่มประสิทธิภาพในการป้องกันการทุจริต ยกระดับมาตรฐานในการป้องกันการทุจริตของหน่วยงานให้มีความโปร่งใสความสุจริต บังเกิดประโยชน์สุขแก่ประชาชนตลอดจนแสดงให้เห็นถึงเจตจำนงสุจริตของผู้บริหารองค์กรปกครองส่วนท้องถิ่นในการต่อต้านการทุจริตอย่างเป็นรูปธรรม อันจะส่งผลต่อการยกระดับผลการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น ซึ่งจะส่งผลให้ประชาชนเกิดความเชื่อมั่นและศรัทธาในการทำงานของหน่วยงานมากยิ่งขึ้น

องค์การบริหารส่วนตำบลช้างกลาง ได้พัฒนาแผนปฏิบัติการป้องกันการทุจริตเพื่อยกระดับคุณธรรมและความโปร่งใส (พ.ศ. 2566 – 2570) ให้สอดคล้องกับแผน 3 ระดับ ได้แก่ ยุทธศาสตร์ชาติ 
20 ปี (พ.ศ. 2561 – 2580) แผนแม่บทภายใต้ยุทธศาสตร์ชาติ (พ.ศ. 2561 – 2580) ประเด็นที่ (21) การต่อต้านการทุจริตและประพฤติมิชอบ แผนการปฏิรูปประเทศ แผนพัฒนาเศรษฐกิจและสังคมแห่งชาติ นโยบายและแผนระดับชาติว่าด้วยความมั่นคงแห่งชาติ และแผนปฏิบัติการด้านการต่อต้านการทุจริตและประพฤติมิชอบ 
โดยนำหลักธรรมาภิบาลสำหรับองค์กรปกครองส่วนท้องถิ่นมาเป็นกลไกในการพัฒนากรอบการจัดทำแผนปฏิบัติการป้องกันการทุจริตสำหรับองค์กรปกครองส่วนท้องถิ่น รวมถึงให้สอดคล้องกับกรอบการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : (ITA) ประกอบด้วย 3 ส่วน ดังนี้

ส่วนที่ 1 บทนำ ประกอบด้วย การประเมินความเสี่ยงการทุจริตในองค์กร หลักการและเหตุผล
วัตถุประสงค์ของการจัดทำแผน เป้าหมาย และประโยชน์ของการจัดทำแผน

ส่วนที่ 2 ประกอบด้วย โครงการ/กิจกรรม/มาตรการ และจำนวนงบประมาณที่ดำเนินการ
ใน 5 ปี (พ.ศ. 2566 - 2570) แยกตาม 4 มิติ  ดังนี้


มิติที่ 1 การสร้างวัฒนธรรมสุจริต 



มิติที่ 2 การบริหารราชการด้วยความโปร่งใส 



มิติที่ 3 การส่งเสริมบทบาทและการมีส่วนร่วมของภาคประชาชน 



มิติที่ 4 การยกระดับกลไกการตรวจสอบการดำเนินงานขององค์กรปกครองส่วนท้องถิ่น 


ส่วนที่ 3 ประกอบด้วย รายละเอียดโครงการ/กิจกรรม/มาตรการ ตามแผนปฏิบัติการป้องกันการทุจริตเพื่อยกระดับคุณธรรมและความโปร่งใส (พ.ศ. 2566 – 2570)

องค์การบริหารส่วนตำบลช้างกลาง หวังเป็นอย่างยิ่งว่าแผนปฏิบัติการป้องกันการทุจริตเพื่อยกระดับคุณธรรมและความโปร่งใส (พ.ศ. 2566 – 2570) ขององค์การบริหารส่วนตำบลช้างกลาง จะเป็นส่วนหนึ่งที่ช่วยขับเคลื่อนเพื่อยกระดับคุณธรรมและความโปร่งใสในภาพรวมของประเทศไทย อันจะนำไปสู่เป้าหมายของแผนแม่บทภายใต้ยุทธศาสตร์ชาติ (พ.ศ. 2561 – 2580) ประเด็นที่ (21) การต่อต้านการทุจริตและประพฤติมิชอบ ที่กำหนดไว้ว่า “ประเทศไทยปลอดการทุจริตและประพฤติมิชอบ”
สารบัญ

 หน้า


คำนำ

 ก
ส่วนที่ 1 บทนำ

    1 - 7


1. การประเมินความเสี่ยงการทุจริต





2. หลักการและเหตุผล





3. วัตถุประสงค์ของการจัดทำแผน



4. เป้าหมาย



5. ประโยชน์ของการจัดทำแผน
ส่วนที่ 2 แผนปฏิบัติการป้องกันการทุจริต 

โครงการ/กิจกรรม/มาตรการ และจำนวนงบประมาณที่ดำเนินการ 


แยกตาม 4 มิติ
ส่วนที่ 3 รายละเอียดโครงการ/กิจกรรม/มาตรการ                                                       11 - 45
            ตามแผนปฏิบัติการทุจริตเพื่อยกระดับคุณธรรมและความโปร่งใส (พ.ศ. 2566 – 2570)                       
   
ส่วนที่ 1

บทนำ
1. การประเมินความเสี่ยงการทุจริตในองค์กร
1.1 การกำหนดเกณฑ์การประเมินความเสี่ยงการทุจริต 

เป็นการกำหนดเกณฑ์ที่จะใช้ในการประเมินความเสี่ยง ได้แก่ ระดับโอกาสที่จะเกิดความเสี่ยง(Likehood) ระดับความรุนแรงของผลกระทบ (Impact) และระดับของความเสี่ยง (Degree of Risk) โดย คณะทำงานบริหารความเสี่ยงได้กำหนดหลักเกณฑ์ในการให้คะแนน ระดับโอกาสที่จะเกิดความเสี่ยง(Likehood) ระดับความรุนแรงของผลกระทบ (Impact) ไว้ 5 ระดับ คือ น้อยมาก น้อย ปานกลาง สูง และ
สูงมาก 

หลักเกณฑ์การให้คะแนนโอกาสที่จะเกิดความเสี่ยงและความรุนแรงของผลกระทบ
	ประเด็นที่พิจารณา
	ระดับคะแนน

	
	1=น้อยมาก
	2=น้อย
	3=ปานกลาง
	4=สูง
	5=สูงมาก

	โอกาสที่จะเกิดความเสี่ยง (Likehood) 

	ความถี่ในการเกิดเหตุการณ์ข้อผิดพลาดในการปฏิบัติงาน 
	5 ปี/ ครั้ง
เกิดขึ้นได้กรณียกเว้น
	2-3 ปี/ครั้ง
เกิดขึ้นนานๆครั้ง
	1 ปี/ครั้ง
เกิดขึ้นเป็นบางครั้ง
	1-6 เดือน/ครั้ง
เกิดขึ้นค่อนข้างบ่อย
	1 เดือน/ครั้ง
เกิดขึ้นเป็นประจำ

	โอกาสที่จะเกิดเหตุกาณ์
	
	
	
	1
	

	ความรุนแรงของผลกระทบ (Impact) 

	มูลค่าความเสียหาย 
	ร้อยละ 5 ของงบประมาณการดำเนินงานใน แผนงาน-โครงการ-กิจกรรม / กระทบต่อ ชื่อเสียง ทรัพย์สิน เล็กน้อย/ได้รับบาดเจ็บแต่ไม่รุนแรง
	ร้อยละ 10 ของงบประมาณการดำเนินงานใน แผนงาน-โครงการ-กิจกรรม / กระทบต่อ ชื่อเสียง ทรัพย์สิน พอสมควร/ได้รับบาดเจ็บอย่างรุนแรง
	ร้อยละ 15 ของงบประมาณการดำเนินงานใน แผนงาน-โครงการ-กิจกรรม / กระทบต่อ ชื่อเสียง ทรัพย์สินปาน กลาง/บาดเจ็บสาหัสถึงขั้นหยุดงาน
	ร้อยละ 20 ของงบประมาณการดำ เนินงานใน แผนงาน-โครงการ-กิจกรรม / กระทบต่อ ชื่อเสียง ทรัพย์สินอย่าง มาก/บาดเจ็บสาหัสถึงขั้นทุพพลภาพไม่สามารถทำงานได้
	ร้อยละ 25 ของงบประมาณการดำเนินงานใน แผนงาน-โครงการ-กิจกรรม / กระทบต่อ ชื่อเสียง ทรัพย์สินอย่าง มหันต์/การบาดเจ็บถึงชีวิต

	ระดับความรุนแรงของผลกระทบ

	ผลกระทบต่อภาพลักษณ์/ 

การดำเนินงานของหน่วยงาน 
	1
	
	
	
	


1.2 เกณฑ์การวัดระดับความรุนแรงของความเสี่ยงการทุจริต (Risk Score) ส่วนระดับของ ความ เสี่ยง (Degree of Risk) จะพิจารณาจากความสัมพันธ์ ระหว่างโอกาสที่จะเกิดความเสี่ยง และผลกระทบของความเสี่ยงต่อองค์กร โดยได้กำหนดเกณฑ์ไว้ 4 ระดับ ได้แก่ ต่ำ ปานกลาง สูง และสูงมาก
	โอกาสเกิด(Likehood)
	ผลกระทบ (Impact)

	
	1
	2
	3
	4
	5

	5
	สูง
	สูง
	สูงมาก
	สูงมาก
	สูงมาก

	4
	ปานกลาง
	สูง
	สูง
	สูงมาก
	สูงมาก

	3
	ต่ำ
	ปานกลาง
	สูง
	สูง
	สูงมาก

	2
	ต่ำ
	ต่ำ
	ปานกลาง
	สูง
	สูงมาก

	1
	ต่ำ
	ต่ำ
	ปานกลาง
	สูง
	สูง


* หมายเหตุ ระดับความรุนแรงของความเสี่ยง 1 = ต่ำ /2= กลาง / 3 =สูง / 4 = สูงมาก 
ตารางที่ 1 ประเด็นความเสี่ยงด้านการทุจริต การให้คะแนนความเสี่ยงการทุจริต และการจัดระดับความรุนแรงของความเสี่ยงการทุจริต
	ลำดับที่
	ขั้นตอนการดำเนินการ
	ประเด็นความเสี่ยงการทุจริต
	(Risk Score) (L x I )

	
	
	
	(Likehood)
	(Impact)
	(Risk Score)

(L x I )

	   1
	การบริหารงานของหน่วยงาน และการปฏิบัติงานของบุคลากร
	1. ผู้บริหารดำเนินการตามนโยบายของตนเอง แทรกแซงการปฏิบัติงานของเจ้าหน้าที่ ซึ่งอาจขัดต่อกฎระเบียบที่เกี่ยวข้อง
2. บุคลากรของหน่วยงานปฏิบัติตามนโยบายของผู้บริหาร โดยไม่มีกฎระเบียบรองรับ


	4
	2
	8

	2
	การบริหารงานบุคคล
	การบรรจุแต่งตั้ง โยกย้าย โอน เลื่อนตำแหน่ง/เงินเดือน และการมอบหมายงาน ไม่เป็นธรรม เอาแต่พวกพ้อง หรือมีการเรียกรับเงินเพื่อให้ได้รับการแต่งตั้งหรือเลื่อนตำแหน่ง

	3
	1
	3

	3
	การบริหารการเงิน งบประมาณ การจัดซื้อจัดจ้าง การบริหารพัสดุ และการใช้ประโยชน์ทรัพย์สินของทางราชการ
	1. การบริหารการเงิน งบประมาณ การจัดซื้อจัดจ้าง การจัดหาพัสดุ ไม่เป็นไปตามระเบียบที่เกี่ยวข้อง หรือไม่เป็นไปตามวัตถุประสงค์ หรือใช้เงินไม่เกิดประโยชน์กับราชการ 
	3
	2
	6

	ลำดับที่
	ขั้นตอนการดำเนินการ
	ประเด็นความเสี่ยงการทุจริต
	(Risk Score) (L x I )

	
	
	
	(Likehood)
	(Impact)
	Risk Score)

(L x I )

	4
	การให้บริการสาธารณะ/บริการประชาชน
	1. ไม่ให้บริการแก่ประชาชนตามลำดับ อันเนื่องมาจากความสัมพันธ์ส่วนตัว หรือการให้สิทธิพิเศษแก่คนบางกลุ่ม หรือมีการติดสินบนเพื่อให้ได้คิวเร็วขึ้น
2. มีการเรียกรับเงินพิเศษจากผู้ขอรับบริการนอกเหนือจากค่าธรรมเนียมปกติ เพื่อแลกกับการให้บริการ หรือการพิจารณาอนุมัติอนุญาต
3. ให้บริการไม่เป็นไปตามมาตรฐาน เช่น ใช้เวลาให้บริการนานกว่าที่กำหนดไว้  
	3
	1
	4


หมายเหตุ : ระดับความเสี่ยง
1. ระดับความเสี่ยงต่ำ (Low) คะแนนระดับความเสี่ยง 1 - 2 คะแนน หมายถึง ระดับความเสี่ยงที่ ยอมรับได้โดยไม่ต้องควบคุมความเสี่ยง 

2. ระดับความเสี่ยงปานกลาง (Medium) คะแนนระดับความเสี่ยง 3 – 9 คะแนน หมายถึง ระดับ ความเสี่ยงที่ยอมรับได้ แต่ต้องมีการควบคุมเพื่อป้องกันมิให้ความเสี่ยงเพิ่ม มากขึ้นไปอยู่ในระดับที่ไม่สามารถ ยอมรับ 

3. ระดับความเสี่ยงสูง (High) คะแนนระดับความเสี่ยงเท่ากับ 10 – 15 คะแนน หมายถึง ระดับ ความเสี่ยงที่ไม่สามารถยอมรับได้ โดยต้องจัดการความเสี่ยงเพื่อให้อยู่ ในระดับที่ยอมรับได้ 

4. ระดับความเสี่ยงสูงมาก (Extreme) คะแนนระดับความเสี่ยง 16 – 25 คะแนน หมายถึง ระดับ ความเสี่ยงที่ไม่สามารถยอมรับได้ จ าเป็นต้องเร่งจัดการความเสี่ยงให้อยู่ ในระดับที่ยอมรับได้ทันที 

ตารางที่ 2 ประเด็นความเสี่ยงด้านการทุจริต การให้คะแนนความเสี่ยงการทุจริต และการจัดระดับความรุนแรงของความเสี่ยงการทุจริต
	ลำดับ
ที่
	ขั้นตอน
การดำเนินงาน
	ประเด็นความเสี่ยงการทุจริต
	Risk Score
	มาตรการ
ควบคุมความเสี่ยงการทุจริต

	1
	การบริหารงานของหน่วยงาน และการปฏิบัติงานของบุคลากร
	1. ผู้บริหารดำเนินการตามนโยบายของตนเอง แทรกแซงการปฏิบัติงานของเจ้าหน้าที่ ซึ่งอาจขัดต่อกฎระเบียบที่เกี่ยวข้อง
2. บุคลากรของหน่วยงานปฏิบัติตามนโยบายของผู้บริหาร โดยไม่มีกฎระเบียบรองรับ


	ปานกลาง
	1. โครงการส่งเสริมการบริหารงานตามหลักธรรมาภิบาลเพื่อป้องกันการทุจริต
2. มาตรการแสดงเจตนารมณ์ในการนำหลักคุณธรรมมาใช้ในการบริหารงานของผู้บริหารด้วยการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส
3. มาตรการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส
4. โครงการเผยแพร่ประชาสัมพันธ์ความรู้ด้านกฎหมายและระเบียบที่เกี่ยวข้องกับการปฏิบัติงาน ให้แก่บุคลากรของหน่วยงาน ผู้บริหารและสมาชิกสภาท้องถิ่น
5.ส่งเสริมการมีส่วนร่วมของประชาชนในการบริหารกิจการของเทศบาล
6.กิจกรรมส่งเสริมและพัฒนาศักยภาพสมาชิกสภาท้องถิ่น
7.โครงการส่งเสริมการดำเนินชีวิตตามหลักปรัชญาของเศรษฐกิจพอเพียง


	2
	การบริหารงานบุคคล
	การบรรจุแต่งตั้ง โยกย้าย โอน เลื่อนตำแหน่ง/เงินเดือน และการมอบหมายงาน ไม่เป็นธรรม เอาแต่พวกพ้อง หรือมีการเรียกรับเงินเพื่อให้ได้รับการแต่งตั้งหรือเลื่อนตำแหน่ง

	ปานกลาง
	1.  กิจกรรมสร้างความโปร่งใสในการพิจารณาเลื่อนขั้นเงินเดือน
2. มาตรการเปิดเผยข้อมูลสาธารณะ และกำกับติดตามการเผยแพร่ข้อมูลสาธารณะของเทศบาลตำบลบ้านโคก


	3
	การบริหารการเงิน งบประมาณ การจัดซื้อจัดจ้าง การบริหารพัสดุ และการใช้ประโยชน์ทรัพย์สินของทางราชการ
	การบริหารการเงิน งบประมาณ การจัดซื้อจัดจ้าง การจัดหาพัสดุ ไม่เป็นไปตามระเบียบที่เกี่ยวข้อง หรือไม่เป็นไปตามวัตถุประสงค์ หรือใช้เงินไม่เกิดประโยชน์กับราชการ 


	ปานกลาง
	1. โครงการจัดทำแผนการตรวจสอบภายในประจำปี
2. กิจกรรมติดตามประเมินผลการควบคุมภายใน
3. มาตรการบริหารจัดการความเสี่ยงการทุจริตของเทศบาลตำบลบ้านโคก
4.โครงการจัดเวทีประชาคม

	4
	การให้บริการสาธารณะ/บริการประชาชน
	1. ไม่ให้บริการแก่ประชาชนตามลำดับ อันเนื่องมาจากความสัมพันธ์ส่วนตัว หรือการให้สิทธิพิเศษแก่คนบางกลุ่ม หรือมีการติดสินบนเพื่อให้ได้คิวเร็วขึ้น
2. มีการเรียกรับเงินพิเศษจากผู้ขอรับบริการนอกเหนือจากค่าธรรมเนียมปกติ เพื่อแลกกับการให้บริการ หรือการพิจารณาอนุมัติอนุญาต
3. ให้บริการไม่เป็นไปตามมาตรฐาน เช่น ใช้เวลาให้บริการนานกว่าที่กำหนดไว้  
	ปานกลาง
	1. มาตรการ NO Gift Policy
2. มาตรการปรับปรุงและพัฒนาศูนย์ข้อมูลข่าวสารเพื่อเผยแพร่ข้อมูลข่าวสารแก่ประชาชน
3. โครงการเชิดชูเกียติบุคลากรที่ปฏิบัติงานเป็นไปตามมาตรฐานด้วยความวิริยะอุตสาหะ และซื่อสัตย์สุจริต
4. โครงการประเมินความพึงพอใจของประชาชนที่มีต่อการให้บริการของเทศบาลตำบลบ้านโคก
5. มาตรการจัดให้มีระบบและช่องทางการรับเรื่องร้องเรียนเกี่ยวกับการทุจริตของหน่วยงาน
6. โครงการจัดทำมาตรฐานการให้บริการประชาชน
7. มาตรการออกคำสั่งมอบหมายของเทศบาล




2. หลักการและเหตุผล
รัฐธรรมนูญแห่งราชอาณาจักรไทย พุทธศักราช 2560 มาตรา 65 กำหนดให้รัฐพึงจัดให้มียุทธศาสตร์ชาติเป็นเป้าหมายการพัฒนาประเทศอย่างยั่งยืน ตามหลักธรรมาภิบาลเพื่อใช้เป็นกรอบในการจัดทำแผนต่าง ๆ ให้สอดคล้องและบูรณาการกันเพื่อให้เป็นเอกภาพในการขับเคลื่อนไปสู่เป้าหมายดังกล่าว โดยมียุทธศาสตร์ชาติ 20 ปี (พ.ศ. 2561 – 2580) เป็นยุทธศาสตร์ชาติฉบับแรกของประเทศไทยตามรัฐธรรมนูญแห่งราชอาณาจักรไทย ที่จะเป็นแนวทางการปฏิบัติเพื่อให้บรรลุผลตามวิสัยทัศน์ ในปี พ.ศ. 2580 กล่าวคือ “ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง” โดยมีเป้าหมายในการพัฒนาประเทศให้ “ประเทศชาติมั่นคง ประชาชนมีความสุข เศรษฐกิจพัฒนาอย่างต่อเนื่อง สังคมเป็นธรรม ฐานทรัพยากรธรรมชาติยั่งยืน” โดยจะมีการยกระดับศักยภาพของประเทศในหลากหลายมิติ 
ทั้งการพัฒนาคนในทุกมิติและในทุกช่วงวัยให้เป็นคนดี เก่ง และมีคุณภาพ สร้างโอกาสและความเสมอภาคทางสังคม สร้างการเติบโตบนคุณภาพชีวิตที่เป็นมิตรกับสิ่งแวดล้อม
แผนแม่บทภายใต้ยุทธศาสตร์ชาติ (พ.ศ. 2561 – 2580) ในประเด็นที่ (21) การต่อต้านการทุจริตและประพฤติมิชอบ กำหนดเป้าหมายไว้ว่า ประเทศไทยปลอดการทุจริตและประพฤติมิชอบ โดยกำหนดตัวชี้วัดไว้ว่า ในปี พ.ศ. 2580 ประเทศไทยต้องมีคะแนนดัชนีการรับรู้การทุจริต (Corruption Perception Index - CPI) อยู่ในอันดับ 1 ใน 20 และ/หรือได้คะแนนไม่ต่ำกว่า 73 คะแนน (คะแนนเต็ม 100 คะแนน) เพื่อให้บรรลุผลดังกล่าว จึงได้นำผลการประเมิน ITA ไปกำหนดเป็นตัวชี้วัดและค่าเป้าหมายไว้ว่าหน่วยงานที่เข้าร่วมการประเมิน ITA ทั้งหมด (ร้อยละ 100) ต้องได้คะแนน 90 คะแนนขึ้นไป โดยในระยะที่ 2 (พ.ศ. 2566 - 2570) ได้กำหนดตัวชี้วัดไว้ว่า ในปี พ.ศ. 2570 ประเทศไทยต้องมีคะแนนดัชนีการรับรู้การทุจริต (Corruption Perception Index - CPI) อยู่ในอันดับ 1 ใน 43 และ/หรือได้คะแนนไม่ต่ำกว่า 57 คะแนน และหน่วยงานที่เข้าร่วมการประเมิน ITA ทั้งหมด (ร้อยละ 100) ต้องได้คะแนน 85 คะแนนขึ้นไป  

 องค์กรเพื่อความโปร่งใสนานาชาติ (Transparency International - TI) เผยแพร่ผลคะแนนดัชนีการรับรู้การทุจริต (Corruption Perception Index - CPI) ประจำปี 2564 ผลปรากฏว่าประเทศไทยได้ 35 คะแนน จากคะแนนเต็ม 100 คะแนน จัดอยู่ในอันดับที่ 110 โลก ซึ่งลดลงจากปี 2563 ย่อมสะท้อนให้ได้เห็นว่าประเทศไทยยังต้องแก้ไขปัญหาการทุจริตอย่างเร่งด่วน 

โดยองค์กรปกครองส่วนท้องถิ่นเป็นหน่วยงานที่มีความสำคัญยิ่งในการขับเคลื่อนยุทธศาสตร์ชาติ ปัจจุบันมีองค์กรปกครองส่วนท้องถิ่น จำนวน 7,850 แห่ง ซึ่งองค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น ถือเป็นกลไกสำคัญในการพัฒนาท้องถิ่นซึ่งนำไปสู่การพัฒนาทั่วทั้งประเทศ หากองค์กรปกครองส่วนท้องถิ่นปราศจากการทุจริต นำเงินงบประมาณมาพัฒนาท้องถิ่นของตนเอง พัฒนาเพื่อประโยชน์สุขของประชาชนอย่างแท้จริงแล้ว ประเทศชาติก็จะมีความเจริญก้าวหน้าทัดเทียมนานาอารยะประเทศ การพัฒนาองค์กรปกครองส่วนท้องถิ่นให้เกิดความยั่งยืน รัฐจะต้องให้ความเป็นอิสระแก่องค์กรปกครองส่วนท้องถิ่น โดยยึดหลักแห่งการปกครองชุมชนของตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

ดังนั้น องค์การบริหารส่วนตำบลช้างกลาง จึงให้ความสำคัญกับการบริหารงานตามหลักธรรมาภิบาล ควบคู่ไปกับการป้องกันการทุจริต โดยได้ดำเนินการจัดทำแผนปฏิบัติการป้องกันการทุจริตและนำไปสู่การปฏิบัติให้มีประสิทธิภาพ เพื่อยกระดับคุณธรรมและความโปร่งใสขององค์การบริหารส่วนตำบลช้างกลาง      (พ.ศ. 2566 – 2570) อันจะส่งผลต่อการขับเคลื่อนให้บรรลุค่าเป้าหมายของแผนแม่บทฯ ที่กำหนดไว้ว่า ในปี พ.ศ. 2570 หน่วยงานที่เข้าร่วมการประเมิน ITA ทั้งหมด (ร้อยละ 100) ต้องได้คะแนน 85 คะแนนขึ้นไป รวมทั้งประเทศไทยต้องมีคะแนนดัชนีการรับรู้การทุจริต (Corruption Perception Index - CPI) อยู่ในอันดับ 1 ใน 43 และ/หรือได้คะแนนไม่ต่ำกว่า 57 คะแนน  

3. วัตถุประสงค์ของการจัดทำแผน
(1) เพื่อแสดงเจตจำนงสุจริตของผู้บริหารองค์การบริหารส่วนตำบลช้างกลางต่อสาธารณชน 

 
(2) เพื่อสร้างวัฒนธรรมสุจริต โดยการเสริมสร้างจิตสำนึกและความตระหนักในการปฏิบัติหน้าที่ราชการด้วยความซื่อสัตย์สุจริต ยึดมั่นตามประมวลจริยธรรมเพื่อบังเกิดประโยชน์สุขแก่ประชาชนท้องถิ่น ปราศจากพฤติกรรมที่ส่อไปในทางทุจริต การขัดกันแห่งผลประโยชน์ และแสวงหาประโยชน์โดยมิชอบ 

(3) เพื่อให้การบริหารราชการขององค์การบริหารส่วนตำบลช้างกลาง เป็นไปตามหลักธรรมาภิบาล เปิดเผย โปร่งใส และตรวจสอบได้ 
(4) เพื่อส่งเสริมการมีส่วนร่วมของประชาชนในการป้องกันตรวจสอบและต่อต้านการทุจริต 
ให้สอดคล้องและเหมาะสมกับวัฒนธรรมท้องถิ่น
(5) เพื่อยกระดับกลไกการตรวจสอบการดำเนินงานขององค์การบริหารส่วนตำบลช้างกลาง ที่มีประสิทธิภาพ เข้มแข็ง และลดการทุจริต
4. เป้าหมาย

(1) คดีทุจริตขององค์การบริหารส่วนตำบลช้างกลาง ลดลง ร้อยละ 50 ในปี พ.ศ. 2570 


(2) องค์การบริหารส่วนตำบลช้างกลาง มีคะแนน ITA เพิ่มขึ้นและผ่านเกณฑ์การประเมิน ITA 
(85 คะแนนขึ้นไป) ในปี พ.ศ. 2570 (กรณีที่ยังไม่ผ่านเกณฑ์ ITA) / องค์การบริหารส่วนตำบลช้างกลาง 
ผ่านเกณฑ์การประเมิน ITA (85 คะแนนขึ้นไป) และมีคะแนน ITA 90 คะแนนขึ้นไป ในปี พ.ศ. 2570 
(กรณีที่ผ่านเกณฑ์ ITAแล้ว)

	ค่าเป้าหมาย
	ปี 2566
	ปี 2567
	ปี 2568
	ปี 2569
	ปี 2570

	จำนวนคดีทุจริตลดลง
(คำนวณจากปี 2565)
	ร้อยละ 10
	ร้อยละ 20
	ร้อยละ 30
	ร้อยละ 40
	ร้อยละ 50

	คะแนน ITA
	90 คะแนน
	92 คะแนน
	95 คะแนน
	98 คะแนน
	100 คะแนน


5. ประโยชน์ของการจัดทำแผน
(1) ผู้บริหารองค์การบริหารส่วนตำบลช้างกลาง ได้แสดงเจตจำนงสุจริตต่อสาธารณชน 
 
(2) องค์การบริหารส่วนตำบลช้างกลาง มีวัฒนธรรมสุจริต บุคลากรในองค์กรมีจิตสำนึกและความตระหนักในการปฏิบัติหน้าที่ราชการด้วยความซื่อสัตย์สุจริต ยึดมั่นตามประมวลจริยธรรมเพื่อบังเกิดประโยชน์สุขแก่ประชาชนท้องถิ่น ปราศจากพฤติกรรมที่ส่อไปในทางทุจริต การขัดกันแห่งผลประโยชน์ และแสวงหาประโยชน์โดยมิชอบ 

(3) องค์การบริหารส่วนตำบลช้างกลาง มีการบริหารราชการเป็นไปตามหลักธรรมาภิบาล เปิดเผย โปร่งใส และตรวจสอบได้ 
(4) ประชาชนมีส่วนร่วมในการป้องกันตรวจสอบและต่อต้านการทุจริตของ
องค์การบริหารส่วนตำบลช้างกลาง
(5) เพื่อยกระดับกลไกการตรวจสอบการดำเนินงานขององค์การบริหารส่วนตำบลช้างกลาง ที่มีประสิทธิภาพ เข้มแข็ง และลดการทุจริต
ส่วนที่ 2
แผนปฏิบัติการป้องกันการทุจริตเพื่อยกระดับคุณธรรมและความโปร่งใส
(พ.ศ. 2566 – 2570)

องค์การบริหารส่วนตำบลช้างกลาง
องค์การบริหารส่วนตำบลช้างกลาง ได้ดำเนินการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส (พ.ศ. 2566 – 2570) ประกอบด้วย โครงการ/กิจกรรม/มาตรการ รวมจำนวน 20 โครงการ ดังนี้ 

	มิติ
	ภารกิจตามมิติ
	โครงการ/กิจกรรม/มาตรการ
	
ปี 2566
	
ปี 2567
	ปี 2568
	ปี 2569
	ปี 2570
	หมายเหตุ

	
	
	
	งบประมาณ
(บาท)
	งบประมาณ
(บาท)
	งบประมาณ
(บาท)
	งบประมาณ
(บาท)
	งบประมาณ
(บาท)
	

	1. การสร้างวัฒนธรรมสุจริต
	1.1 การเสริมสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น


	1) โครงการเผยแพร่ประชาสัมพันธ์ความรู้ด้านกฎหมายและระเบียบที่เกี่ยวข้องกับการปฏิบัติงานให้แก่บุคลากรองค์กรปกครองส่วนท้องถิ่น ผู้บริหารและสมาชิกสภาท้องถิ่น
	-


	-


	-


	-


	-


	

	
	
	2)  โครงการเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต
	-


	-


	-


	-


	-


	

	
	1.2 การเสริมสร้างจิตสำนึกและความตระหนักแก่ประชาชนทุกภาคส่วนในท้องถิ่น

	3)  โครงการส่งเสริมการดำเนินชีวิตตามหลักปรัชญาของเศรษฐกิจพอเพียง

	30,000

	30,000

	30,000

	30,000

	30,000

	

	
	รวม
	จำนวน 3 โครงการ
	 30,000 บาท
	30,000  บาท
	30,000  บาท
	30,000 บาท
	30,000 บาท
	

	2. การบริหารราชการด้วยความโปร่งใส
	2.1 การเปิดเผยข้อมูลสาธารณะขององค์กรปกครองส่วนท้องถิ่น
	4)  มาตรการเปิดเผยข้อมูลสาธารณะ และกำกับติดตามการเผยแพร่ข้อมูลสาธารณะขององค์การบริหารส่วนตำบลช้างกลาง

	-
	-
	-
	-
	-
	

	
	2.2 มาตรการส่งเสริมคุณธรรมและความโปร่งใส
	5) มาตรการแสดงเจตนารมณ์ในการนำหลักคุณธรรมมาใช้ในการบริหารงานของผู้บริหารองค์การบริหารส่วนตำบลช้างกลาง ด้วยการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส

	-


	-


	-


	-


	-


	

	
	
	6) มาตรการ NO Gift Policy


	1,000


	1,000


	1,000


	1,000

	1,000

	

	
	
	7)  กิจกรรม “สร้างความโปร่งใสในการพิจารณาเลื่อนขั้นเงินเดือน”

	-
	-
	-
	-
	-
	

	
	
	8) โครงการประเมินความพึงพอใจของประชาชนที่มีต่อการให้บริการขององค์การบริหารส่วนตำบลช้างกลาง

	10,000
	10,000
	10,000
	10,000
	10,000
	

	
	
	9) มาตรการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส


	-
	-
	-
	-
	-
	

	
	2.3 มาตรการลดการใช้ดุลพินิจในการปฏิบัติงาน
	10)  มาตรการออกคำสั่งมอบหมายขององค์การบริหารส่วนตำบล
ช้างกลาง
	-


	-


	-


	-


	-
	

	
	รวม
	จำนวน  7 โครงการ
	11,000 บาท
	11,000 บาท
	11,000 บาท
	11,000 บาท
	11,000 บาท
	

	3. การส่งเสริมบทบาทและการมีส่วนร่วมของภาคประชาชน
	3.1 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น

	11) โครงการจัดเวทีประชาคม

	30,000
	30,000
	30,000
	30,000
	30,000
	

	
	
	12) ส่งเสริมการมีส่วนร่วมของประชาชนในการบริหารกิจการขององค์การบริหารส่วนตำบลช้างกลาง
	3,000

	3,000

	3,000

	3,000

	3,000

	

	
	3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน
	13) มาตรการจัดการเรื่องราวร้องทุกข์/ร้องเรียนขององค์การบริหารส่วนตำบลช้างกลาง
	-
	-
	-
	-
	-
	

	
	รวม
	จำนวน  3  โครงการ
	33,000 บาท
	33,000 บาท
	33,000 บาท
	33,000 บาท
	33,000 บาท
	

	4. การยกระดับกลไกการตรวจสอบการดำเนินงานขององค์กรปกครองส่วนท้องถิ่น
	4.1 การจัดวางระบบตรวจสอบภายใน การควบคุมภายใน และการบริหารความเสี่ยงการทุจริต
	14) โครงการจัดทำแผนการตรวจสอบภายในประจำปี

	-


	-


	-


	-


	-


	

	
	
	15) กิจกรรมติดตามประเมินผลการควบคุมภายใน

	-


	
	-


	-
	-
	

	
	
	16) มาตรการบริหารจัดการความเสี่ยงการทุจริตของระบุชื่อองค์กรปกครองส่วนท้องถิ่น
	-
	-


	-
	-
	-
	

	
	4.2 การส่งเสริมบทบาทการตรวจสอบของสภาท้องถิ่น
	17) โครงการส่งเสริมความรู้ด้านกฎ ระเบียบ และกฎหมายที่เกี่ยวข้องสำหรับผู้บริหารและสมาชิกสภาท้องถิ่น
	100,000

	100,000

	100,000

	100,000

	100,000

	

	
	
	18) กิจกรรมส่งเสริมและพัฒนาศักยภาพสมาชิกสภาท้องถิ่น
	-
	-
	-
	-
	-
	

	
	4.3 มาตรการจัดการเรื่องร้องเรียนการทุจริต
	19) มาตรการจัดการในกรณีได้ทราบ หรือรับแจ้ง หรือตรวจสอบพบการทุจริตขององค์การบริหารส่วนตำบลช้างกลาง
	-

	-

	-


	-


	-

-
	

	
	
	20) มาตรการจัดให้มีระบบและช่องทางการรับเรื่องร้องเรียนเกี่ยวกับการทุจริตขององค์การบริหารส่วนตำบลช้างกลาง

	-
	-
	-
	-
	-
	

	
	รวม
	จำนวน 7 โครงการ
	100,000 บาท
	100,000 บาท
	100,000 บาท
	100,000 บาท
	100,000 บาท
	

	รวมทั้งสิ้น
	จำนวน 20 โครงการ
	174,000บาท
	174,000บาท
	174,000บาท
	174,000บาท
	174,000บาท
	


ส่วนที่ 3 
รายละเอียดโครงการ/กิจกรรม/มาตรการ
มิติที่ 1 การสร้างวัฒนธรรมสุจริต
1.1 การเสริมสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น

1.1.1 เสริมสร้างจิตสำนึกและความตระหนักในการปฏิบัติราชการตามอำนาจหน้าที่ และ
การประพฤติตนตามประมวลจริยธรรม
ลำดับที่ 1
1. ชื่อโครงการ : โครงการเผยแพร่ประชาสัมพันธ์ความรู้ด้านกฎหมายและระเบียบที่เกี่ยวข้องกับปฏิบัติงานให้แก่บุคลากรองค์กรปกครองส่วนท้องถิ่น ผู้บริหารและสมาชิกสภาท้องถิ่น

2. หลักการและเหตุผล/ที่มาของโครงการ


องค์กรปกครองส่วนท้องถิ่นจำเป็นต้องดำเนินโครงการเผยแพร่ประชาสัมพันธ์ความรู้ด้านกฎหมายและระเบียบที่เกี่ยวข้องกับการปฏิบัติงาน สำหรับบุคลากรองค์กรปกครองส่วนท้องถิ่น ผู้บริหารและสมาชิกสภาท้องถิ่น เพื่อเพิ่มพูนความรู้ ความเข้าใจด้านกฎหมาย ระเบียบ และกฎหมายที่เกี่ยวข้องกับการบริหารงานขององค์กรปกครองส่วนท้องถิ่น ให้แก่ บุคลากรองค์กรปกครองส่วนท้องถิ่น ผู้บริหารและสมาชิกสภาท้องถิ่น เพื่อให้การบริหารงาน และปฏิบัติงานเป็นไปอย่างถูกต้องชอบธรรม ไม่เลือกปฏิบัติเกิดประโยชน์สูงสุดต่อประชาชน
3. วัตถุประสงค์

1) เพื่อให้บุคลากร ผู้บริหาร และสมาชิกสภาท้องถิ่น ได้เพิ่มพูนความรู้ความเข้าใจเกี่ยวกับระเบียบกฎหมาย ที่เกี่ยวข้องในการบริหารงานองค์กรปกครองส่วนท้องถิ่น

2) เพื่อพัฒนาศักยภาพบุคลากร ผู้บริหาร และสมาชิกสภาท้องถิ่น ให้มีความพร้อมในองค์ความรู้เกี่ยวกับกฎหมาย และระเบียบที่เกี่ยวข้อง เป็นแนวทางการปฏิบัติหน้าที่และบริหารราชการ

3) เพื่อให้องค์กรปกครองส่วนท้องถิ่นบริหารงานโดยยึดอำนาจหน้าที่ตามกฎหมาย ระเบียบ ข้อบังคับในการปฏิบัติงานอย่างเคร่งครัดด้วยความชอบธรรม คำนึงถึงสิทธิเสรีภาพของประชาชน และผู้มีส่วนได้ส่วนเสีย
4. กลุ่มเป้าหมาย

บุคลากร ผู้บริหาร และสมาชิกสภาท้องถิ่น

5. วิธีดำเนินการ

1) จัดทำโครงการ/แผนงานและขออนุมัติดำเนินโครงการ/แผน ต่อผู้บริหาร



2) กำหนดกรอบเนื้อหาสาระในการส่งเสริมความรู้ด้านกฎหมาย ระเบียบ และกฎหมายที่เกี่ยวข้องสำหรับบุคลากร ผู้บริหารและสมาชิกสภาท้องถิ่น

3) เผยแพร่ประชาสัมพันธ์ความรู้ด้านกฎหมาย ระเบียบ และกฎหมายที่เกี่ยวข้องสำหรับบุคลากร ผู้บริหารและสมาชิกสภาท้องถิ่นผ่านช่องทางที่หลากหลาย เช่น เว็บไซต์ สื่อสังคมออนไลน์ บอร์ดประชาสัมพันธ์ จดหมายข่าว เป็นต้น 

4) ประเมินผลและสรุปผลการดำเนินการ

5) รายงานผลการดำเนินการ

6. ระยะเวลาดำเนินการ

ปีงบประมาณ พ.ศ. 2566 - 2570
7. งบประมาณดำเนินการ

ไม่ใช้งบประมาณ
8. ผู้รับผิดชอบโครงการ

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต


1) มีการเผยแพร่ประชาสัมพันธ์ความรู้ด้านกฎหมาย ระเบียบ และกฎหมายที่เกี่ยวข้องสำหรับบุคลากร ผู้บริหารและสมาชิกสภาท้องถิ่นผ่านช่องทางที่หลากหลาย เช่น เว็บไซต์ สื่อสังคมออนไลน์ บอร์ดประชาสัมพันธ์ จดหมายข่าว อย่างน้อย 5 ช่องทาง และไม่น้อยกว่าปีละ 4 ครั้ง (เผยแพร่ประชาสัมพันธ์รายไตรมาส)

2) บุคลากร ผู้บริหาร และสมาชิกสภาท้องถิ่น มีองค์ความรู้ด้านกฎหมาย ระเบียบที่เกี่ยวข้อง เพื่อเป็นแนวทางการปฏิบัติหน้าที่และบริหารราชการ ไม่น้อยกว่าร้อยละ 80 (สำรวจโดยแบบทดสอบ/แบบประเมินผล)

ผลลัพธ์


องค์กรปกครองส่วนท้องถิ่นมีการบริหารงานโดยยึดอำนาจหน้าที่ตามกฎหมาย ระเบียบ ข้อบังคับในการปฏิบัติงานอย่างเคร่งครัดด้วยความชอบธรรม คำนึงถึงสิทธิเสรีภาพของประชาชน และผู้มีส่วนได้ส่วนเสีย (สำรวจโดยใช้แบบประเมินติดตามผล/แบบสอบถามประชาชน)
1.1.2 เสริมสร้างจิตสำนึกและค่านิยมความซื่อสัตย์สุจริต และการต่อต้านการทุจริต
ลำดับที่ 2
1. ชื่อโครงการ :  โครงการเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ 
และซื่อสัตย์สุจริต 

2. หลักการและเหตุผล
 
ปัจจุบันองค์กรปกครองส่วนท้องถิ่น มีภารกิจที่สำคัญต่อการปฏิบัติตามพระราชบัญญัติกำหนดแผนและขั้นตอนการกระจายอำนาจด้านต่าง ๆ ประกอบด้วย ด้านการบริหารงานบุคคล ด้านงบประมาณและภารกิจที่ได้รับการถ่ายโอนจากหน่วยงานต่าง ๆ ตามพระราชบัญญัติว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 หมวด 1 และหมวด 8 ชี้ให้เห็นถึงวัตถุประสงค์ของการบริหารกิจการบ้านเมืองที่ดีในเรื่องต่าง ๆ เช่น เกิดประโยชน์สุขแก่ประชาชน เกิดผลสัมฤทธิ์ต่อภารกิจภาครัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองอย่างทั่วถึง หากพนักงานหรือบุคลากรองค์กรปกครองส่วนท้องถิ่นปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต จะทำให้เกิดประโยชน์แก่ประชาชนอย่างสูงสุด ลดปัญหาการทุจริตในองค์กรปกครองส่วนท้องถิ่นได้  
องค์การบริหารส่วนตำบลช้างกลาง จึงได้ดำเนินโครงการเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต เพื่อยกย่องชมเชย หรือให้รางวัล พนักงานหรือบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต เพื่อเป็นต้นแบบให้แก่พนักงานและบุคลากรคนอื่นๆ ในองค์กร รวมทั้งเป็นการสร้างขวัญและกำลังใจให้แก่พนักงาน บุคลากร ให้ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริตต่อไป 
3. วัตถุประสงค์

1) เพื่อส่งเสริมให้เกิดพนักงานต้นแบบด้านการปฏิบัติงานด้วยความซื่อสัตย์สุจริต

2) เพื่อสร้างขวัญและกำลังใจแก่บุคลากรในการปฏิบัติงานโเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต
4. กลุ่มเป้าหมาย

บุคลากรองค์การบริหารส่วนตำบลช้างกลาง
5. วิธีดำเนินการ

1) แต่งตั้งคณะกรรมการเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต 

2) คณะกรรมการกำหนดหลักเกณฑ์การคัดเลือกบุคลากรเพื่อเชิดชูเกียรติ
3) จัดทำประกาศหลักเกณฑ์การคัดเลือก และเผยแพร่ให้บุคลากรให้ทราบ
4) เชิญชวนให้สำนัก/กองในองค์กรปกครองส่วนท้องถิ่นส่งบุคลากรในสังกัดที่มีคุณสมบัติตามหลักเกณฑ์เพื่อเข้ารับการคัดเลือก
5) คณะกรรมการพิจารณาคัดเลือกบุคลากรเพื่อเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต 
6) ประกาศผลการคัดเลือก 
7) มอบประกาศเกียรติคุณให้แก่บุคลากรที่ได้รับการเชิดชูเกียรติ

8) เผยแพร่ ประชาสัมพันธ์บุคลากรที่ได้รับการเชิดชูเกียรติ ให้แก่บุคลากรภายในหน่วยงานและสาธารณชนได้รับทราบผ่านช่องทางที่หลากหลาย เช่น เว็บไซต์ สื่อสังคมออนไลน์ บอร์ดประชาสัมพันธ์ จดหมายข่าว เสียงตามสาย หอกระจายข่าว เป็นต้น 
6. ระยะเวลาดำเนินการ

ปีงบประมาณ พ.ศ. 2566 - 2570
7. งบประมาณดำเนินการ

ไม่ใช้งบประมาณ
8. ผู้รับผิดชอบโครงการ

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต

มีบุคลากรต้นแบบด้านการปฏิบัติงานตามมาตรฐาน ด้วยความวิริยะอุตสาหะ และซื่อสัตย์สุจริต

ผลลัพธ์ 


เรื่องร้องเรียนเกี่ยวกับการทุจริตในการปฏิบัติงานลดลง
1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น

1.2.2 เสริมสร้างจิตสำนึกและความตระหนักในการปฏิบัติตนตามหลักเศรษฐกิจพอเพียง
ลำดับที่ 3
1. ชื่อโครงการ : โครงการส่งเสริมการดำเนินชีวิตตามหลักปรัชญาของเศรษฐกิจพอเพียง
2. หลักการและเหตุผล/ความเป็นมา

รัฐธรรมนูญแห่งราชอาณาจักรไทย พุทธศักราช 2560 มาตรา 65 กำหนดให้รัฐพึงจัดให้มียุทธศาสตร์ชาติเป็นเป้าหมายการพัฒนาประเทศอย่างยั่งยืน ตามหลักธรรมาภิบาลเพื่อใช้เป็นกรอบในการจัดทำแผนต่าง ๆ ให้สอดคล้องและบูรณาการกันเพื่อให้เกิดเป็นพลังผลักดันร่วมกันไปสู่เป้าหมายดังกล่าว โดยยุทธศาสตร์ชาติ 20 ปี (พ.ศ. 2561 – 2580) เป็นยุทธศาสตร์ชาติฉบับแรกของประเทศไทยตามรัฐธรรมนูญแห่งราชอาณาจักรไทย ซึ่งจะต้องนำไปสู่การปฏิบัติเพื่อให้ประเทศไทยบรรลุวิสัยทัศน์ “ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง” เพื่อความสุขของคนไทยทุกคน
องค์กรปกครองส่วนท้องถิ่นให้ความสำคัญกับการปลูกฝังให้คนไทยไม่โกง โดยการส่งเสริมสนับสนุนให้ทุกภาคส่วนมุ่งสร้างจิตสำนึกในการรักษาประโยชน์สาธารณะ ทัศนคติเชิงบวก รวมทั้งคุณธรรม จริยธรรม และหลักปรัชญาของเศรษฐกิจพอเพียงให้กับทุกกลุ่มในสังคม ควบคู่กับการปลูกฝังจิตสำนึกความซื่อสัตย์สุจริต ค่านิยมที่ถูกต้อง สร้างความตระหนักถึงภัยร้ายแรงของการทุจริตและการรู้เท่าทันการทุจริตของสังคมไทย โดยอาศัยกลไกทางสังคมเป็นมาตรการในการลงโทษผู้กระทำผิดหรือผู้กระทำการทุจริตและประพฤติมิชอบ

ดังนั้น องค์การบริหารส่วนตำบลช้างกลาง จึงได้ดำเนินโครงการส่งเสริมการดำเนินชีวิตตามหลักปรัชญาของเศรษฐกิจพอเพียง เพื่อให้ประชาชนในพื้นที่นำหลักปรัชญาของเศรษฐกิจพอเพียงมาประยุกต์ใช้ในการดำเนินชีวิตประจำวันได้อย่างมีประสิทธิภาพ ตระหนักถึงภัยร้ายแรงของการทุจริต

3. วัตถุประสงค์

1) เพื่อเสริมสร้างความรู้ความเข้าใจหลักปรัชญาเศรษฐกิจพอเพียงให้แก่ประชาชน

2) เพื่อเสริมสร้างความตระหนักถึงภัยร้ายแรงของการทุจริตให้แก่ประชาชน


3) เพื่อส่งเสริมให้ประชาชนนำหลักปรัชญาของเศรษฐกิจพอเพียงมาในชีวิตประจำวัน 
4. กลุ่มเป้าหมาย

ประชาชนในเขตพื้นที่องค์การบริหารส่วนตำบลช้างกลาง จำนวน  50  คน
5. วิธีดำเนินการ

1) จัดทำโครงการเพื่อขออนุมัติจากผู้มีอำนาจอนุมัติ

2) มอบหมายงานให้กับผู้รับผิดชอบโครงการ และผู้ที่เกี่ยวข้อง เพื่อวางแผนและจัดเตรียมโครงการ

3) กำหนดรูปแบบ กำหนดการ และหัวข้อการอบรม

4) ประสานงานกับบุคคลและหน่วยงานที่เกี่ยวข้อง เพื่อจัดหาวิทยากร เชิญกลุ่มเป้าหมาย จัดเตรียมเอกสารประกอบการอบรม และวัสดุอุปกรณ์ 


5) ดำเนินการตามรูปแบบและกำหนดการที่กำหนด


6) รายงานผลการดำเนินการ
6. ระยะเวลาดำเนินการ

ปีงบประมาณ พ.ศ. 2566 – 2570

7. งบประมาณดำเนินการ

30,000
8. ผู้รับผิดชอบโครงการ

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต
1) มีการจัดอบรมจำนวน 1 ครั้ง

2) ประชาชนมีความรู้ความเข้าใจหลักปรัชญาเศรษฐกิจพอเพียง สามารถนำไปปรับใช้ในชีวิตประจำวันได้ ไม่น้อยกว่าร้อยละ 80 (สำรวจโดยใช้แบบประเมินผล)

ผลลัพธ์

ประชาชนนำหลักปรัชญาเศรษฐกิจพอเพียงไปปรับใช้ในชีวิตประจำวันได้ ไม่น้อยกว่าร้อยละ 80 (สำรวจโดยใช้แบบประเมินติดตามผล)
มิติที่ 2 การบริหารราชการด้วยความโปร่งใส
2.1 การเปิดเผยข้อมูลสาธารณะขององค์กรปกครองส่วนท้องถิ่น

2.1.1 การเปิดเผยข้อมูลการบริหารงานและการดำเนินงาน
ลำดับที่  4
1. ชื่อโครงการ : มาตรการปรับปรุงและพัฒนาศูนย์ข้อมูลข่าวสารเพื่อเผยแพร่ข้อมูลข่าวสารแก่ประชาชน
2. หลักการและเหตุผล

พระราชบัญญัติข้อมูลข่าวสารของราชการ พ.ศ. 2540 บัญญัติให้รัฐต้องจัดการให้ประชาชนมีโอกาสกว้างขวางในการได้รับข้อมูลข่าวสารเกี่ยวกับการดำเนินการต่าง ๆ ของรัฐเป็นสิ่งจำเป็น เพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริง และมีสิทธิได้รู้ข้อมูลข่าวสารของราชการ 

ดังนั้น เพื่อให้การดำเนินการดังกล่าวเป็นไปตามที่กฎหมายกำหนด องค์การบริหารส่วนตำบลช้างกลาง จึงได้มีศูนย์ข้อมูลข่าวสารเพื่อให้ประชาชนสามารถเข้าตรวจดูข้อมูลข่าวสาร รวมทั้งดำเนินการปรับปรุงข้อมูลข่าวสารให้ครบถ้วน และเป็นปัจจุบัน ผ่านช่องทางในสื่อต่างๆ ของหน่วยงาน

3. วัตถุประสงค์

1) เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและเป็นปัจจุบัน 

2) เพื่อมีหน่วยประชาสัมพันธ์ข้อมูลข่าวสารของหน่วยงานสำหรับประชาชน

3) เพื่อจัดแสดงข้อมูลการดำเนินงานตามบทบาทภารกิจหน้าที่ต่อสาธารณชน

4) เพิ่มช่องทางให้ประชาชนได้มีส่วนร่วมในการตรวจสอบข้อมูลและการปฏิบัติงานของ
องค์การบริหารส่วนตำบลช้างกลาง
4. กลุ่มเป้าหมาย 


ศูนย์ข้อมูลข่าวสารองค์การบริหารส่วนตำบลช้างกลาง
5. วิธีดำเนินการ


1) จัดตั้งคณะทำงานปรับปรุงและพัฒนาศูนย์ข้อมูลข่าวสารของหน่วยงาน เพื่อดำเนินการให้มีการเผยแพร่ข้อมูลข่าวสารตามกฎหมายว่าด้วยข้อมูลข่าวสารของทางราชการ   

2) แต่งตั้งเจ้าหน้าที่ผู้รับผิดชอบศูนย์ข้อมูลข่าวสาร 

3) จัดตั้งหน่วยประชาสัมพันธ์ ณ ที่ทำการองค์กรปกครองส่วนท้องถิ่น

4) จัดทำสื่อประชาสัมพันธ์เผยแพร่บทบาทและอำนาจหน้าที่ขององค์กรปกครองส่วนท้องถิ่น รวมทั้งมีการแสดงข้อมูลการดำเนินงานตามบทบาทภารกิจอย่างชัดเจน ถูกต้อง ครบถ้วน สมบูรณ์ และเป็นปัจจุบันทางเว็บไซต์ของหน่วยงานและสื่ออื่น ๆ

5) จัดทำข้อมูลแสดงการดำเนินงาน และผลการปฏิบัติงานขององค์การบริหารส่วนตำบลช้างกลาง
 เพื่อเผยแพร่ต่อสาธารณชน ผ่านสื่อช่องทางต่างๆ ของหน่วยงานเป็นระยะ สม่ำเสมอ โดยให้ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง การจัดซื้อจัดจ้าง การใช้จ่ายงบประมาณ รายงานผลการปฏิบัติงาน ให้เป็นไปตามหลักเกณฑ์ วิธีการที่กฎหมาย ระเบียบ กฎ ข้อบังคับที่กำหนดแก่ประชาชนอย่างครบถ้วน ถูกต้องและไม่บิดเบือนข้อเท็จจริง

6) จัดให้มีช่องทางการสื่อสารเพื่ออำนวยความสะดวกให้แก่ประชาชนผู้รับบริการ ที่จะติดต่อสอบถามหรือขอข้อมูล หรือรับฟังคำติชม/แสดงความคิดเห็นเกี่ยวกับการดำเนินงาน/การให้บริการ เช่น 


- มีหมายเลขโทรศัพท์เฉพาะที่มีเจ้าหน้าที่ให้บริการข้อมูลตลอดระยะเวลาทำการ 


- แต่งตั้งเจ้าหน้าที่ผู้รับผิดชอบ เพื่ออำนวยความสะดวกให้แก่ประชาชนผู้รับบริการที่จะติดต่อสอบถาม/ขอข้อมูล/แสดงความคิดเห็น 


- มีช่องทางการสื่อสารในรูปแบบต่าง ๆ เช่น การจัดตั้งศูนย์บริการร่วม กล่อง/ตู้รับฟังความคิดเห็น การประชุมรับฟังความคิดเห็น สื่อสังคมออนไลน์ เว็บบอร์ด เป็นต้น 

7) ปรับปรุงระบบการให้ข้อมูลการดำเนินงานของหน่วยงานผ่านหมายเลขโทรศัพท์เฉพาะ และ/หรือระบบ Call Center 


8) จัดให้มีบริการอินเตอร์เน็ตสำหรับให้บริการประชาชนทั่วไป

9) จัดทำรายงานผลสถิติผู้มารับบริการ รวมทั้งข้อเสนอแนะในการใช้บริการ และสรุปผลเสนอผู้บริหาร6. ระยะเวลาดำเนินการ

ปีงบประมาณ พ.ศ. 2566 – 2570
7. งบประมาณดำเนินการ

ไม่ใช้งบประมาณ
8. ผู้รับผิดชอบโครงการ

ทุกสำนัก / กอง ขององค์การบริหารส่วนตำบลช้างกลาง
9. ผลผลิต/ผลลัพธ์

ผลผลิต
1) มีจำนวนช่องทางการประชาสัมพันธ์ อย่างน้อย 5 ช่องทาง
2) มีการปรับปรุงและพัฒนาข้อมูลข่าวสารของศูนย์ข้อมูลข่าวสารองค์การบริหารส่วนตำบลช้างกลาง ให้มีข้อมูลที่ครบถ้วนถูกต้องเป็นปัจจุบัน  
ผลลัพธ์
ประชาชนมีความพึงพอใจต่อการใช้บริการศูนย์ข้อมูลข่าวสารไม่ต่ำกว่าร้อยละ 80 (ใช้แบบสำรวจความพึงพอใจการใช้บริการศูนย์ข้อมูลข่าวสาร)

2.1.3 การเปิดเผยข้อมูลและพัฒนาทรัพยากรบุคคล
ลำดับที่ 5
1. ชื่อโครงการ : มาตรการเปิดเผยข้อมูลสาธารณะ และกำกับติดตามการเผยแพร่ข้อมูลสาธารณะของ องค์การบริหารส่วนตำบลช้างกลาง
2. หลักการและเหตุผล

องค์การบริหารส่วนตำบลช้างกลาง มีอำนาจหน้าที่ในการจัดทำบริการสาธารณะ ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ การที่
องค์การบริหารส่วนตำบลช้างกลาง จะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

ดังนั้นองค์การบริหารส่วนตำบลช้างกลาง เพื่อสร้างความโปร่งใสในการบริหารราชการ และเปิดโอกาสให้ประชาชนสามารถตรวจสอบข้อมูลข่าวสารขององค์การบริหารส่วนตำบลช้างกลางได้  จึงได้จัดทำมาตรการเปิดเผยข้อมูลสาธารณะ และมาตรการกำกับติดตามการเผยแพร่ข้อมูลสาธารณะของ เพื่อให้มีการเผยแพร่ข้อมูลข่าวสารให้เป็นไปตามกฎหมาย ระเบียบกฎข้อบังคับที่กำหนดไว้รวมทั้งจัดให้มีการปิดประกาศ เผยแพร่ข้อมูลข่าวสารที่เกี่ยวข้องกับการปฏิบัติราชการที่เป็นประโยชน์ต่อประชาชน เพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการบริหารราชการขององค์การบริหารส่วนตำบลช้างกลาง
3. วัตถุประสงค์

1) เพื่อให้มีการเผยแพร่ข้อมูลข่าวสารให้เป็นไปตามกฎหมาย ระเบียบ กฎข้อบังคับที่กำหนดไว้  เช่น ข้อมูลข่าวสารที่เกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การจัดซื้อ     จัดจ้าง ฯลฯ

2) เพื่อกำกับติดตามการเผยแพร่ข้อมูลข่าวสารของหน่วยงานที่เกี่ยวข้องให้เป็นไปตามกฎหมาย ระเบียบ กฎข้อบังคับที่กำหนด 
3) เพื่อกำกับติดตามหน่วยงานที่เกี่ยวข้องให้ปิดประกาศ เผยแพร่ข้อมูลข่าวสารที่เกี่ยวข้องกับการปฏิบัติราชการที่เป็นประโยชน์ต่อประชาชน 

4) เพื่อให้การบริหารราชการเกิดความโปร่งใส และประชาชนสามารถตรวจสอบได้ตามหลักธรรมาภิบาล 

4. กลุ่มเป้าหมาย

สำนัก กอง ส่วน ฝ่ายต่างๆ ในองค์การบริหารส่วนตำบลช้างกลาง
5. วิธีดำเนินการ

1) จัดตั้งคณะทำงานจัดทำมาตรการเปิดเผยข้อมูลสาธารณะ และกำกับติดตามการเผยแพร่ข้อมูลสาธารณะขององค์การบริหารส่วนตำบลช้างกลาง
2) ประชุมคณะทำงานฯ 
2.1) กำหนดแนวทาง/มาตรการเพื่อกำกับติดตามหน่วยงานที่เกี่ยวข้องให้เผยแพร่ข้อมูลขององค์การบริหารส่วนตำบล ต่อสาธารณชนโดยพิจารณาให้มีการเผยแพร่ข้อมูลที่เป็นประโยชน์กับสาธารณชนให้เป็นปัจจุบันทางเว็บไซต์ขององค์กรปกครองส่วนท้องถิ่นและสื่อออนไลน์รูปแบบอื่น ๆ และช่องทางที่หลากหลาย ใน 5 ประเด็น ดังนี้


2.1.1) ข้อมูลพื้นฐาน ได้แก่ โครงสร้างการแบ่งส่วนราชการของหน่วยงาน ข้อมูลผู้บริหาร อำนาจหน้าที่ แผนยุทธศาสตร์ หรือแผนพัฒนาหน่วยงาน ข้อมูลการติดต่อ กฎหมายที่เกี่ยวข้อง ข่าวประชาสัมพันธ์ การปฏิสัมพันธ์ข้อมูล เครือข่ายสังคมออนไลน์ (Social Network) 

2.1.2) การบริหารงาน ได้แก่ แผนการดำเนินงาน รายงานการกำกับติดตามการดำเนินงานประจำปีรอบ 6 เดือน รายงานการกำกับติดตามการดำเนินงานประจำปี คู่มือหรือมาตรฐานการปฏิบัติงาน คู่มือหรือมาตรฐานการให้บริการ ข้อมูลเชิงสถิติการให้บริการ รายงานผลการสำรวจความพึงพอใจการให้บริการ E – Service 

2.1.3) การบริหารเงินงบประมาณ ได้แก่ แผนการใช้จ่ายงบประมาณประจำปี รายงานการกำกับติดตามการใช้จ่ายงบประมาณประจำปีรอบ 6 เดือน รายงานการกำกับติดตามการใช้จ่ายงบประมาณประจำปี แผนการจัดซื้อจัดจ้างหรือแผนการจัดหาพัสดุ ประกาศต่าง ๆ เกี่ยวกับการจัดซื้อจัดจ้างหรือการจัดหาพัสดุ สรุปผลการจัดซื้อจัดจ้าง หรือการจัดหาพัสดุรายเดือน 

2.1.4) การบริหารและพัฒนาทรัพยากรบุคคล ได้แก่ นโยบายการบริหารทรัพยากรบุคคล การดำเนินการตามนโยบายการบริหารทรัพยากรบุคคล หลักเกณฑ์การบริหารและพัฒนาทรัพยากรบุคคล รายงานผลการบริหารและพัฒนาทรัพยากรบุคคล 

2.1.5) การส่งเสริมความโปร่งใส ได้แก่ การจัดการเรื่องร้องเรียนการทุจริต และการเปิดโอกาสให้เกิดการมีส่วนร่วม 

2.2) กำหนดแนวทาง/มาตรการกำกับติดตามหน่วยงานที่เกี่ยวข้อง เผยแพร่ข้อมูลข่าวสารการให้บริการต่างๆ กฎเกณฑ์ ข้อกฎหมาย ข้อบังคับ และสถานที่ให้บริการอย่างชัดเจน เพื่อเป็นประโยชน์ต่อประชาชน 
3) ติดตามผลการดำเนินการตามมาตรการเปิดเผยข้อมูลสาธารณะ และกำกับติดตามการเผยแพร่ข้อมูลสาธารณะขององค์การบริหารส่วนตำบลช้างกลาง
4) รายงานผลการเปิดเผยข้อมูลสาธารณะ และกำกับติดตามการเผยแพร่ข้อมูลสาธารณะของ
องค์การบริหารส่วนตำบลช้างกลาง ให้ผู้บริหารทราบ
6. ระยะเวลาดำเนินการ

ปีงบประมาณ พ.ศ. 2566 – 2570 
7. งบประมาณดำเนินการ

ไม่ใช้งบประมาณ

8. ผู้รับผิดชอบโครงการ

สำนักปลัดองค์การบริหารส่วนตำบล 
9.ผลผลิต/ผลลัพธ์

ผลผลิต

1) มีการเปิดเผยข้อมูลสาธารณะที่เป็นประโยชน์กับสาธารณชนให้เป็นปัจจุบันทางเว็บไซต์ขององค์กรปกครองส่วนท้องถิ่นและสื่อออนไลน์รูปแบบอื่น ๆ และช่องทางที่หลากหลาย ใน 5 ประเด็น ดังนี้
   - ข้อมูลพื้นฐาน
   - การบริหารงาน
   - การบริหารเงินงบประมาณ
   - การบริหารและพัฒนาทรัพยากรบุคคล
   - การส่งเสริมความโปร่งใส
2) มีการเผยแพร่ข้อมูลสาธารณะให้เป็นไปตามกฎหมาย ระเบียบ กฎข้อบังคับที่กำหนดไว้  


3) กำกับติดตามการเผยแพร่ข้อมูลสาธารณะของหน่วยงานที่เกี่ยวข้องให้เป็นไปตามกฎหมาย ระเบียบ กฎข้อบังคับที่กำหนด 
4) กำกับติดตามหน่วยงานที่เกี่ยวข้องให้ปิดประกาศ เผยแพร่ข้อมูลข่าวสารที่เกี่ยวข้องกับการปฏิบัติราชการที่เป็นประโยชน์ต่อประชาชน 
ผลลัพธ์
1) ประชาชนมีความพึงพอใจต่อการเผยแพร่ข้อมูลสาธารณะขององค์กรปกครองส่วนท้องถิ่น ไม่ต่ำกว่าร้อยละ 80 (สำรวจโดยใช้แบบประเมินความพึงพอใจ)

2) ภาคประชาชนมีส่วนร่วมในการตรวจสอบการบริหารราชการขององค์การบริหารส่วนตำบลช้างกลาง
2.2 มาตรการส่งเสริมคุณธรรมและความโปร่งใส


2.2.1 การแสดงเจตนารมณ์ในการปฏิบัติหน้าที่และบริหารงานด้วยความซื่อสัตย์สุจริต เป็นไปตามหลักธรรมาภิบาลของผู้บริหาร
ลำดับที่ 6

1. ชื่อโครงการ : มาตรการแสดงเจตนารมณ์ในการนำหลักคุณธรรมมาใช้ในการบริหารงานของผู้บริหารองค์การบริหารส่วนตำบลช้างกลางด้วยการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส
2. หลักการและเหตุผล

องค์การบริหารส่วนตำบลช้างกลาง เล็งเห็นถึงความสำคัญในการป้องกันและปราบปรามการทุจริตในระดับท้องถิ่น และคาดหวังว่าองค์กรปกครองส่วนท้องถิ่นจะเป็นกลไกที่สำคัญในการสร้างวัฒนธรรมสุจริต รวมทั้งผู้บริหารมีความมุ่งมั่นที่จะบริหารราชการให้เกิดประโยชน์สุขแก่ประชาชนในท้องถิ่น มีการบริหารให้เป็นไปตามหลักการบริหารกิจการบ้านเมืองที่ดี ให้ความสำคัญกับการต่อต้านการทุจริตและการมีส่วนร่วมของประชาชน จึงได้มีการดำเนินการจัดทำมาตรการแสดงเจตนารมณ์ในการนำหลักคุณธรรมมาใช้ในการบริหารงานของผู้บริหารองค์การบริหารส่วนตำบลช้างกลาง ด้วยการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส 
3. วัตถุประสงค์
1) เพื่อส่งเสริมให้ผู้บริหารองค์การบริหารส่วนตำบลช้างกลาง แสดงเจตนารมณ์ในการนำหลักคุณธรรมมาใช้ในการบริหารงานของผู้บริหาร ด้วยการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส

2) เพื่อประชาสัมพันธ์การจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใสขององค์การบริหารส่วนตำบลช้างกลางสู่การรับรู้ของสาธารณชน 
3) เพื่อขับเคลื่อนแผนปฏิบัติการป้องกันการทุจริตเพื่อยกระดับคุณธรรมและความโปร่งใสของ
องค์การบริหารส่วนตำบลช้างกลาง
4. กลุ่มเป้าหมาย

1) ผู้บริหารท้องถิ่น สมาชิกสภาท้องถิ่น พนักงานส่วนตำบลและพนักงานจ้าง 

2) ประชาชน
5. วิธีดำเนินการ

1) จัดทำมาตรการและขออนุมัติต่อผู้มีอำนาจ


2) กำหนดรูปแบบ/แนวทาง/ช่องทางในการแสดงเจตนารมณ์ฯ


3) จัดทำประกาศเจตนารมณ์ในการนำหลักคุณธรรมมาใช้ในการบริหารงานของผู้บริหาร

4) ผู้บริหารกำหนดนโยบาย/มาตรการ/แผนงาน เพื่อพัฒนาหน่วยงาน ด้วยการจัดทำแผนปฏิบัติการป้องกันการทุจริตฯ


4) เผยแพร่ประกาศเจตนารมณ์ฯ และนโยบาย/มาตรการ/แผนงาน ตามรูปแบบ ช่องทาง ที่กำหนด

5) จัดตั้งคณะทำงานเพื่อจัดทำแผนปฏิบัติการป้องกันการทุจริต 


6) จัดทำแผนปฏิบัติการป้องกันการทุจริตฯ 

7) เผยแพร่แผนปฏิบัติการป้องกันการทุจริตฯ ตามช่องทางและรูปแบบที่กำหนด


8) ผู้บริหารควบคุมติดตามให้ดำเนินการตามแผนปฏิบัติการป้องกันการทุจริต

9) ติดตาม ประเมินผลการปฏิบัติตามแผนปฏิบัติการป้องกันการทุจริต

10) รายงานผลการดำเนินการ

6. ระยะเวลาดำเนินการ

ปีงบประมาณ พ.ศ. 2566 – 2570

7. งบประมาณดำเนินการ

ไม่ใช้งบประมาณ

8. ผู้รับผิดชอบ 

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต

1) มีประกาศเจตนารมณ์ในการนำหลักคุณธรรมมาใช้ในการบริหารงานของผู้บริหาร ด้วยการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส

2) มีนโยบาย/มาตรการ/แผนงานของผู้บริหาร เพื่อพัฒนาหน่วยงาน ด้วยการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส 

3) มีแผนปฏิบัติการป้องกันการทุจริตเพื่อยกระดับคุณธรรมและความโปร่งใสขององค์การบริหาร
ส่วนตำบล พ.ศ. 2566 - 2570 


ผลลัพธ์

องค์การส่วนตำบลช้างกลาง มีผลการประเมิน ITA ผ่านเกณฑ์การประเมิน (85 คะแนนขึ้นไป)

2.2.2 การจัดทำมาตรการส่งเสริมคุณธรรมและความโปร่งใสภายในหน่วยงาน

ลำดับที่ 7

1. ชื่อโครงการ : มาตรการ NO Gift Policy
2. หลักการและเหตุผล

แผนแม่บทภายใต้ยุทธศาสตร์ชาติ (พ.ศ. 2561 – 2580) ประเด็นที่ (21) การต่อต้านการทุจริตและประพฤติมิชอบ ได้กำหนดแผนป้องกันการทุจริตและประพฤติมิชอบ โดยกำหนดให้การพัฒนาค่านิยมของนักการเมืองให้มีเจตนารมณ์ที่แน่วแน่ในการทำตนเป็นแบบอย่างที่ดี มีคุณธรรม จริยธรรม ความซื่อสัตย์สุจริต เห็นแก่ประโยชน์ส่วนรวม เป็นแนวทางหนึ่งในการพัฒนาเพื่อนำไปสู่เป้าหมาย “ประเทศไทยปลอดการทุจริตและประพฤติมิชอบ”

อีกทั้งแผนการปฏิรูปประเทศ ด้านการป้องกันและปราบปรามการทุจริตและประพฤติมิชอบ ประเด็นปฏิรูปด้านการป้องปราม ได้กำหนดกลยุทธ์ให้หัวหน้าส่วนราชการ หัวหน้าหน่วยงานของรัฐ หรือผู้บังคับบัญชา มีมาตรการเสริมสร้างวัฒนธรรมองค์กรในการป้องกันและปราบปรามการทุจริตและประพฤติมิชอบ และเป็นตัวอย่างในการบริหารงานด้วยความซื่อตรงและรับผิดชอบ กรณีปล่อยปละละเลยไม่ดำเนินการให้ถือเป็นความผิดวินัยหรือความผิดทางอาญา
องค์การบริหารส่วนตำบลช้างกลาง เล็งเห็นถึงความสำคัญในการป้องกันและปราบปรามการทุจริตในระดับท้องถิ่นเอง มีความมุ่งมั่นที่จะบริหารราชการให้เกิดประโยชน์สุขแก่ประชาชนในท้องถิ่น มีการบริหารให้เป็นไปตามหลักการบริหารกิจการบ้านเมืองที่ดี ให้ความสำคัญกับการต่อต้านการทุจริตและการมีส่วนร่วมของประชาชน ผู้บริหารได้ให้ความสำคัญกับการบริหารงานเพื่อป้องกันการทุจริตเป็นอย่างยิ่ง จึงได้เสริมสร้างวัฒนธรรมองค์กรในการป้องกันการทุจริตโดยการจัดทำมาตรการ NO Gift Policy ขึ้น เพื่อหลีกเลี่ยงการกระทำอันอาจมีผลต่อดุลพินิจ หรือการตัดสินใจในการปฏิบัติหน้าที่ซึ่งนำไปสู่ การเลือกปฏิบัติ หรือก่อให้เกิดผลประโยชน์ทับซ้อน 

3. วัตถุประสงค์
1) เพื่อเสริมสร้างวัฒนธรรมในการป้องกันการทุจริตขององค์การบริหารส่วนตำบลช้างกลาง
2) เพื่อแสดงเจตจำนงสุจริตของผู้บริหารท้องถิ่น สมาชิกสภาท้องถิ่น และบุคลากรขององค์การบริหารส่วนตำบลช้างกลางมีวัฒนธรรมองค์กร NO Gift Policy
4. กลุ่มเป้าหมาย

ผู้บริหารท้องถิ่น สมาชิกสภาท้องถิ่น และบุคลากรขององค์การบริหารส่วนตำบลช้างกลาง
5. วิธีดำเนินการ

1) ผู้บริหารและบุคลากรจัดประชุมเพื่อร่วมกันจัดทำมาตรการ “NO Gift Policy ไม่รับ – ไม่ให้”

2) จัดทำประกาศใช้ NO Gift Policy พร้อมแนวทางการดำเนินการตามมาตรการ NO Gift Policy

3) ผู้บริหารประกาศใช้ NO Gift Policy 


4) เผยแพร่ประกาศใช้ NO Gift Policy ให้แก่บุคคลภายในองค์กรและสาธารณชนให้รับทราบโดยทั่วกัน


5) ประเมินผลและติดตามผลการใช้มาตรการ NO Gift Policy

6) รายงานผลการดำเนินการ
6. ระยะเวลาดำเนินการ

ปีงบประมาณ พ.ศ. 2566 – 2570
7. งบประมาณดำเนินการ

ไม่ใช้งบประมาณ

8. ผู้รับผิดชอบ 

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต
1) มีประกาศใช้ NO Gift Policy จำนวน 1 ฉบับ
2) ผู้บริหารท้องถิ่น สมาชิกสภาท้องถิ่น และบุคลากรขององค์การบริหารส่วนตำบลช้างกลาง ดำเนินการตามแนวทาง NO Gift Policy จำนวนร้อยละ 100 (สำรวจโดยใช้แบบประเมิน/
แบบสำรวจ

ผลลัพธ์

ผู้บริหารท้องถิ่น สมาชิกสภาท้องถิ่น และบุคลากรขององค์กรปกครองส่วนท้องถิ่น ไม่มีเรื่องร้องเรียนเรื่องสินบน
ลำดับที่ 8
1. ชื่อโครงการ : กิจกรรม “สร้างความโปร่งใสในการพิจารณาเลื่อนขั้นเงินเดือน”
2. หลักการและเหตุผล/ที่มาของโครงการ

การพิจารณาความดีความชอบหรือการพิจารณาเลื่อนขั้นเงินเดือน เป็นกระบวนการหนึ่งของ
การบริหารผลการปฏิบัติราชการซึ่งใช้หลักการการให้รางวัลเป็นแรงจูงใจให้ผู้ปฏิบัติงานเกิดแรงกระตุ้นใน
การพัฒนาผลงาน ซึ่งองค์การบริหารส่วนตำบลช้างกลาง ได้ให้ความสำคัญในเรื่องการพิจารณาความดีความชอบหรือการพิจารณาเลื่อนขั้นเงินเดือนเป็นเรื่องลำดับต้นๆ ของเรื่องการบริหารงานบุคคล โดยเฉพาะอย่างยิ่งเรื่องการใช้ดุลพินิจของผู้บังคับบัญชาในการประเมินผลการปฏิบัติราชการของผู้ใต้บังคับบัญชา ดังนั้น องค์การบริหารส่วนตำบลช้างกลาง จึงได้ดำเนินกิจกรรมการสร้างความโปร่งใสในการพิจารณาเลื่อนขั้นเงินเดือน
3. วัตถุประสงค์

เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรมและสามารถตรวจสอบได้
4. กลุ่มเป้าหมาย

ข้าราชการองค์การบริหารส่วนตำบลช้างกลาง
5. วิธีดำเนินการ

1) แต่งตั้งคณะกรรมการกลั่นกรองการประเมินผลการปฏิบัติราชการของข้าราชการองค์กรปกครองส่วนท้องถิ่น โดยแต่งตั้งปลัดองค์กรปกครองส่วนท้องถิ่นเป็นประธานกรรมการ และหัวหน้าส่วนราชการเป็นกรรมการ และข้าราชการที่รับผิดชอบงานการเจ้าหน้าที่เป็นเลขานุการ

2) แต่งตั้งคณะกรรมการพิจารณาเลื่อนขั้นเงินเดือนข้าราชการองค์กรปกครองส่วนท้องถิ่น โดยประกอบด้วย ประธานกรรมการ หัวหน้าส่วนและผู้บริหารสถานศึกษาเป็นกรรมการ และข้าราชการที่รับผิดชอบงานการเจ้าหน้าที่เป็นเลขานุการ

3) ประชุมคณะกรรมการกลั่นกรองการประเมินผลการปฏิบัติราชการของข้าราชการองค์กรปกครองส่วนท้องถิ่น เพื่อกลั่นกรองการประเมินผลการปฏิบัติราชการที่ผู้บังคับบัญชาได้พิจารณาไว้โดยเจ้าหน้าที่ให้คำปรึกษาและเสนอความเห็นเกี่ยวกับมาตรฐานและความเป็นธรรมของการประเมินผลการปฏิบัติราชการ

4) คณะกรรมการพิจารณากลั่นกรองการประเมินผลการปฏิบัติราชการของข้าราชการองค์กรปกครองส่วนท้องถิ่น รวบรวมและเสนอผลการพิจารณากลั่นกรองการประเมินผลการปฏิบัติราชการให้แก่คณะกรรมการพิจารณาเลื่อนขั้นเงินเดือนข้าราชการองค์กรปกครองส่วนท้องถิ่น

5) คณะกรรมการพิจารณาเลื่อนขั้นเงินเดือนข้าราชการองค์กรปกครองส่วนท้องถิ่น พิจารณาทบทวนผลการพิจารณาการประเมินผลการปฏิบัติราชการตามที่คณะกรรมการกลั่นกรองการประเมินผลการปฏิบัติราชการของข้าราชการเสนอมา 
6. ระยะเวลาดำเนินการ

ปีงบประมาณ พ.ศ. 2566 - 2570

7. งบประมาณดำเนินการ

ไม่ใช้งบประมาณ
8. ผู้รับผิดชอบ 

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต


บุคลากรของหน่วยงานมีความพึงพอใจต่อระบบของการเลื่อนขั้นเงินเดือนไม่ต่ำกว่าร้อยละ 80 (สำรวจโดยแบบประเมิน)

ผลลัพธ์


ข้อร้องเรียนในการเลื่อนขั้นเลื่อนเงินเดือนลดลง
ลำดับที่ 9

1.ชื่อโครงการ : โครงการประเมินความพึงพอใจของประชาชนที่มีต่อการให้บริการขององค์การบริหารส่วน  


ตำบลช้างกลาง
2. หลักการและเหตุผล 

พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ได้กำหนดอำนาจและหน้าที่ในการจัดระบบบริการสาธารณะขององค์กรปกครองส่วนท้องถิ่น โดยให้มีอำนาจและหน้าที่จัดระบบบริการสาธารณะเพื่อประโยชน์ของประชาชนในท้องถิ่น บริหารกิจการในเขตองค์กรปกครองส่วนท้องถิ่น และภายใต้โครงสร้างการบริหารงานขององค์กรปกครองส่วนท้องถิ่น มุ่งหวังให้เกิดความคล่องตัวในการปฏิบัติราชการ ประชาชนสามารถเข้ามามีส่วนร่วมและตรวจสอบการบริหารงานขององค์กรปกครองส่วนท้องถิ่นได้มากขึ้น โดยองค์กรปกครองส่วนท้องถิ่นต้องนำหลักการบริหารจัดการที่ดีหรือธรรมาภิบาลมาใช้ในการบริหารงาน ซึ่งจะส่งผลให้ตอบสนองความต้องการของประชาชนในท้องถิ่นได้อย่างแท้จริง  ทั้งนี้การเพิ่มขึ้นของประชากร ตลอดจนภาวการณ์ในยุคโลกาภิวัตน์ที่ประชาชนมีช่องทางในการเข้าถึงแหล่งข้อมูลได้มากขึ้น ย่อมส่งผลกระทบต่อการดำเนินกิจกรรมขององค์กรปกครองส่วนท้องถิ่น โดยเฉพาะอย่างยิ่งในด้านการให้บริการทั้งในเชิงปริมาณและเชิงคุณภาพ จึงได้จัดทำโครงการประเมินความพึงพอใจของประชาชนที่มีต่อการให้บริการขององค์กรปกครองส่วนท้องถิ่น เพื่อให้สามารถพัฒนาการปฏิบัติงานด้านต่าง ๆ ให้สอดคล้องกับความต้องการของประชาชน และสามารถปรับปรุงการปฏิบัติงานขององค์กรปกครองส่วนท้องถิ่นให้มีประสิทธิภาพ ประสิทธิผล ตามหลักการบริหารจัดการที่ดีหรือหลักธรรมาภิบาลต่อไป
3. วัตถุประสงค์

1) เพื่อประเมินความพึงพอใจของประชาชนผู้รับบริการขององค์การบริหารส่วนตำบลช้างกลาง

2) เพื่อทราบถึงปัญหา อุปสรรค และข้อเสนอแนะจากการให้บริการประชาชนขององค์การบริหารส่วนตำบลช้างกลาง

3) เพื่อสร้างช่องทางให้ประชาชนเข้ามามีส่วนร่วมในการให้ข้อเสนอแนะเกี่ยวกับการให้บริการขององค์การบริหารส่วนตำบลช้างกลาง
4. กลุ่มเป้าหมาย

ประชาชนผู้รับบริการในเขตพื้นที่องค์การบริหารส่วนตำบลช้างกลาง
5. วิธีดำเนินการ

1) เก็บรวบรวมข้อมูลในการให้บริการประชาชนตามอำนาจหน้าที่และภารกิจขององค์กรปกครองส่วนท้องถิ่นอย่างน้อยต้องครอบคลุมด้านต่างๆ ดังนี้


1.1) ด้านโครงสร้างพื้นฐาน


1.2) ด้านงานส่งเสริมคุณภาพชีวิต


1.3) ด้านการจัดระเบียบชุมชน/สังคม และการรักษาความสงบเรียบร้อย


1.4) ด้านการวางแผน การส่งเสริมการลงทุน พาณิชยกรรม และการท่องเที่ยว


1.5) ด้านการบริหารจัดการและการอนุรักษ์ทรัพยากรธรรมชาติ สิ่งแวดล้อม


1.6) ด้านการศึกษา ศาสนา ศิลปะ วัฒนธรรม จารีตประเพณีและภูมิปัญญาท้องถิ่น

2) จัดทำระบบประเมินความพึงพอใจของประชาชนผู้มาติดต่อหรือรับบริการ ณ จุดให้บริการในรูปแบบที่ง่ายและสะดวก เช่น ประเมินผ่าน QR Code หรือระบบกดปุ่มแสดงความพึงพอใจแบบธนาคาร 
3) จัดให้ประชาชนได้ประเมินความพึงพอใจในการให้บริการของหน่วยงาน

4) สรุปผลการประเมินความพึงพอใจ และรายงานผลการประเมินให้ผู้บริหารท้องถิ่นทราบ อย่างน้อยปีละ 2 ครั้ง
5) เผยแพร่ผลการประเมินความพึงพอใจให้บุคลากรภายในหน่วยงาน และสาธารณชนได้รับทราบผ่านช่องทางที่หลากหลาย เว็บไซต์ สื่อสังคมออนไลน์ บอร์ดประชาสัมพันธ์ จดหมายข่าว เสียงตามสาย หอกระจายข่าวเป็นต้น
6. ระยะเวลาดำเนินการ

ปีงบประมาณ พ.ศ. 2566 – 2570
7. งบประมาณที่ใช้ในการดำเนินการ

10,000 บาท






8. ผู้รับผิดชอบ

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต 

มีระบบ/ช่องทางให้ประชาชนประเมินความพึงพอใจในการให้บริการของหน่วยงาน
ผลลัพธ์

จำนวนข้อร้องเรียนการให้บริการสาธารณะที่ไม่เป็นธรรม เลือกปฏิบัติ ลดลง
2.3 การจัดทำแผนปฏิบัติการป้องกันการทุจริต
ลำดับที่ 10
1. ชื่อโครงการ : มาตรการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส

2. หลักการและเหตุผล

องค์การบริหารส่วนตำบลช้างกลาง ให้ความสำคัญกับการป้องกันการทุจริตและยกระดับมาตรฐานการป้องกันการทุจริตให้มีความโปร่งใสความสุจริต และบังเกิดประโยชน์สุขแก่ประชาชน จึงได้ดำเนินการจัดทำ “แผนปฏิบัติการป้องกันการทุจริต เพื่อยกระดับคุณธรรมและความโปร่งใสขององค์กรปกครองส่วนท้องถิ่น (พ.ศ. 2566 – 2570)” เพื่อให้องค์การบริหารส่วนตำบลช้างกลางบริหารงานเพื่อป้องกันการทุจริตตามหลัก   ธรรมาภิบาล และยกระดับคุณธรรมและความโปร่งใสของหน่วยงาน
3. วัตถุประสงค์
1) เพื่อยกระดับการบริหารงานเพื่อป้องกันการทุจริตขององค์การบริหารส่วนตำบลช้างกลาง
2) เพื่อยกระดับคุณธรรมและความโปร่งใสขององค์การบริหารส่วนตำบลช้างกลาง
4. กลุ่มเป้าหมาย

องค์การบริหารส่วนตำบลช้างกลาง
5. วิธีดำเนินการ


1) จัดตั้งคณะทำงานจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใสขององค์กรปกครองส่วนท้องถิ่น 


2) ประชุมคณะทำงานฯ เพื่อศึกษารูปแบบกรอบรายละเอียดในการจัดทำแผนปฏิบัติการป้องกันการทุจริต,วิเคราะห์ประเมินความเสี่ยงการทุจริต,จัดทำแผนปฏิบัติการป้องกันการทุจริตฯ


3) เผยแพร่แผนปฏิบัติการป้องกันการทุจริตฯ ตามรูปแบบ ช่องทาง ที่กำหนด รวมถึงรายงานการ
ทำแผนแผนปฏิบัติการป้องกันการทุจริตแก่หน่วยงานที่เกี่ยวข้อง เช่น รายงานการทำแผนแผนปฏิบัติการป้องกันการทุจริต ให้แก่ สำนักงาน ป.ป.ช. ทางระบบผ่านระบบรายงานและติดตามผลการดำเนินงานตามแผนปฏิบัติการป้องกันการทุจริตขององค์กรปกครองส่วนท้องถิ่น (E – PlanNACC) ทางเว็บไซต์สำนักงาน ป.ป.ช. http//www.nacc.go.th  เป็นต้น


4) ประชุมชี้แจงสร้างความรู้ความเข้าใจในการดำเนินการตามแผนปฏิบัติการป้องกันการทุจริตฯ ให้แก่เจ้าหน้าที่และหน่วยงานที่เกี่ยวข้องนำแผนฯ ไปสู่การปฏิบัติได้อย่างมีประสิทธิภาพ


5) ปฏิบัติตามแผนปฏิบัติการป้องกันการทุจริตฯ 

6) ติดตาม ประเมินผลการปฏิบัติตามแผนปฏิบัติการป้องกันการทุจริตฯ

7) รายงานผลการดำเนินการแก่ผู้บริหารและหน่วยงานที่เกี่ยวข้อง เช่น รายงานการทำแผนฯ ให้แก่ สำนักงาน ป.ป.ช. ทางระบบผ่านระบบรายงานและติดตามผลการดำเนินงานตามแผนปฏิบัติการป้องกันการทุจริตขององค์กรปกครองส่วนท้องถิ่น (E – PlanNACC) ทางเว็บไซต์สำนักงาน ป.ป.ช. http//www.nacc.go.th เป็นต้น

8) เผยแพร่รายงานผลการดำเนินงานให้สาธารณชนทราบผ่านช่องทางต่างๆ

6. ระยะเวลาดำเนินการ

ปีงบประมาณ พ.ศ. 2566 - 2570

7. งบประมาณดำเนินการ

ไม่ใช้งบประมาณ

8. ผู้รับผิดชอบ 

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต

มีแผนปฏิบัติการป้องกันการทุจริตเพื่อยกระดับคุณธรรมและความโปร่งใสขององค์การบริหารส่วนตำบลช้างกลาง พ.ศ. 2566 - 2570 


ผลลัพธ์

องค์การบริหารส่วนตำบลช้างกลาง มีผลการประเมิน ITA ผ่านเกณฑ์การประเมิน (85 คะแนนขึ้นไป)
2.3 มาตรการลดการใช้ดุลพินิจในการปฏิบัติงาน

2.3.3 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทน หรือการดำเนินการอื่นใดของผู้มีอำนาจในองค์กรปกครองส่วนท้องถิ่น เพื่อให้เกิดประโยชน์สูงสุดต่อชุมชนและประชาชน
ลำดับที่ 11
1. ชื่อโครงการ : มาตรการออกคำสั่งมอบหมายขององค์การบริหารส่วนตำบลช้างกลาง
2. หลักการและเหตุผล

องค์กรปกครองส่วนท้องถิ่นเป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ขององค์กรปกครองส่วนท้องถิ่น ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์กรปกครองส่วนท้องถิ่นมีหน้าที่ต้องทำอีกมากมายในการให้บริการสาธารณะแก่ประชาชน ทั้งนี้ ผู้มารับบริการขององค์กรปกครองส่วนท้องถิ่นนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

เพื่อให้เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ได้กำหนดอำนาจและหน้าที่ในการจัดระบบบริการสาธารณะขององค์กรปกครองส่วนท้องถิ่น โดยให้มีอำนาจและหน้าที่จัดระบบบริการสาธารณะเพื่อประโยชน์ของประชาชนในท้องถิ่น บริหารกิจการในเขตองค์กรปกครองส่วนท้องถิ่น และภายใต้โครงสร้างการบริหารงานขององค์กรปกครองส่วนท้องถิ่น มุ่งหวังให้เกิดความคล่องตัวในการปฏิบัติราชการ ประชาชนสามารถเข้ามามีส่วนร่วมและตรวจสอบการบริหารงานขององค์กรปกครองส่วนท้องถิ่นได้มากขึ้น โดยองค์กรปกครองส่วนท้องถิ่นต้องนำหลักการบริหารจัดการที่ดีหรือธรรมาภิบาลมาใช้ในการบริหารงาน ต้องเป็นไปเพื่อประโยชน์สุขของประชาชน 

ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการออกคำสั่งมอบหมายขององค์การบริหารส่วนตำบลช้างกลาง
3. วัตถุประสงค์

1) เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน

2) เพื่อให้ประชาชนมีความพึงพอใจในการบริการจากหน่วยงาน

3) เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

4) เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

4. กลุ่มเป้าหมาย

องค์การบริหารส่วนตำบลช้างกลาง
5. วิธีดำเนินการ

1) จัดทำคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบ ข้อบังคับและ
หนังสือสั่งการ เช่น คำสั่งมอบหมายงานของนายกองค์การบริหารส่วนตำบล ปลัดองค์การบริหารส่วนตำบล และหัวหน้าส่วนราชการ จำนวน 4 ฉบับ นายกองค์การบริหารส่วนตำบลมอบหมายให้
รองนายกองค์การบริหารส่วนตำบล นายกองค์การบริหารส่วนตำบลมอบหมายให้
ปลัดองค์การบริหารส่วนตำบล รองปลัดองค์การบริหารส่วนตำบล และหัวหน้าส่วนราชการ 
ปลัดองค์การบริหารส่วนตำบล มอบหมายให้รองปลัดองค์การบริหารส่วนตำบล ปลัดองค์การบริหารส่วนตำบล มอบหมายให้หัวหน้าส่วนราชการ เป็นต้น


2) จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

3) จัดทำประกาศ ประชาสัมพันธ์ให้ประชาชนทราบ

4) ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน
6. ระยะเวลาดำเนินการ

ปีงบประมาณ พ.ศ. 2566 – 2570
7. งบประมาณดำเนินการ

ไม่ใช้งบประมาณ
8. ผู้รับผิดชอบ 

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต

มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ 

ผลลัพธ์

1) ประชาชนผู้รับบริการขององค์การบริหารส่วนตำบลช้างกลาง มีความพึงพอใจต่อคุณภาพการให้บริการขององค์กรปกครองส่วนท้องถิ่นไม่น้อยกว่า ร้อยละ 80

2) จำนวนข้อร้องเรียนการให้บริการ/จำนวนเรื่องร้องเรียนทุจริต ลดลง
มิติที่ 3 การส่งเสริมบทบาทและการมีส่วนร่วมของภาคประชาชน
3.1 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น

3.1.1 การมีส่วนร่วมในการจัดทำแผนพัฒนา การจัดทำงบประมาณ
ลำดับที่ 12

1. ชื่อโครงการ : โครงการจัดเวทีประชาคม
2. หลักการและเหตุผล


องค์การบริหารส่วนตำบลช้างกลาง  เห็นความสำคัญของการส่งเสริมให้เกิดการมีส่วนร่วมอย่างกว้างขวางและเท่าเทียม โดยให้ประชาชน กลุ่มองค์กร ชุมชน เครือข่ายทั้งภาครัฐและเอกชนได้มีโอกาสแสดงออกถึงศักยภาพ ความคิดเห็น ความต้องการ เปิดโอกาสให้ภาคประชาชนได้มีส่วนร่วมในการรับรู้ ร่วมกำหนดแนวทางการดำเนินงาน ร่วมตัดสินใจ ร่วมติดตาม ตรวจสอบการดำเนินงานขององค์การบริหารส่วนตำบลช้างกลาง ด้วยการจัดทำโครงการจัดเวทีประชาคมขึ้น เพื่อจะได้มีกระบวนการรับฟังความคิดเห็นของประชาชนในการดำเนินกิจการตามอำนาจหน้าที่ขององค์การบริหารส่วนตำบลช้างกลาง โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในชุมชุน เพื่อนำมาเป็นข้อมูลการพัฒนา ปรับปรุง จัดทำแผนชุมชน แผนพัฒนาท้องถิ่น อย่างมีประสิทธิภาพ และก่อให้เกิดประโยชน์สูงสุดแก่ประชาชนอย่างแท้จริง
3. วัตถุประสงค์

1) เพื่อจัดให้มีกระบวนการรับฟังความคิดเห็นของประชาชน ที่เกี่ยวข้องในการดำเนินกิจการตามอำนาจหน้าที่ขององค์การบริหารส่วนตำบลช้างกลาง

2) เพื่อรับทราบปัญหาและความต้องการที่แท้จริงของประชาชน

3) เพื่อเปิดโอกาสให้ประชาชนได้ร่วมกระบวนการ ร่วมคิด ร่วมทำ ร่วมแก้ปัญหา และส่งเสริมระบอบประชาธิปไตยแบบมีส่วนร่วม

4) เพื่อนำมาเป็นข้อมูลการพัฒนา ปรับปรุง จัดทำแผนชุมชน แผนพัฒนาท้องถิ่น อย่างมีประสิทธิภาพ

5) เพื่อส่งเสริมให้เกิดเครือข่ายภาคประชาสังคม

6) เพื่อจัดเก็บข้อมูลพื้นฐานที่เป็นมาตรฐานสามารถนำไปใช้ประโยชน์ในการจัดทำแผนชุมชนและวางแผนพัฒนาท้องถิ่น
4. กลุ่มเป้าหมาย

ชุมชน/หมู่บ้าน/ตำบล ในพื้นที่องค์การบริหารส่วนตำบลช้างกลาง
5. วิธีดำเนินการ

1) จัดทำคำสั่งมอบหมายหน่วยงานที่เกี่ยวข้องดำเนินการจัดเวทีประชาคม

2) จัดเวทีประชาคม โดยส่งเสริมและเปิดโอกาสให้ประชาชนสามารถแสดงความคิดเห็น หรือเข้าร่วมประชุมประชาคม เพื่อกำหนดทิศทาง นโยบาย หรือแผนพัฒนาท้องถิ่นด้วยความสมัครใจ ตามวันเวลา และสถานที่ที่เหมาะสม สอดคล้องกับวิถีชุมชน ไม่ชี้นำ และครอบคลุมจำนวนประชากรตามสัดส่วนทุกพื้นที่ อย่างเสมอภาค และเท่าเทียมกัน

3) นำผล/ข้อเสนอต่างๆ จากการประชาคม/รับฟังความคิดเห็นของประชาชนไปขับเคลื่อนอย่างเป็นรูปธรรม ผ่านการจัดทำแผนพัฒนาท้องถิ่น ข้อบัญญัติ/เทศบัญญัติงบประมาณรายจ่าย

4) ติดตามประเมินผลการจัดทำแผนพัฒนาท้องถิ่น เสนอผู้บริหาร และประกาศให้ประชาชนทราบ
6. ระยะเวลาดำเนินการ

ปีงบประมาณ พ.ศ. 2566 -2570
7. งบประมาณดำเนินการ

-
8. ผู้รับผิดชอบ

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต

มีการจัดประชุมเวทีประชาคมในชุมชน ครอบคลุมประชากรตามสัดส่วนทุกพื้นที่ อย่างเสมอภาค และเท่าเทียมกัน  

ผลลัพธ์ 

1) ได้รับทราบปัญหาและความต้องการที่แท้จริงของประชาชนในแต่ละชุมชน

2) เกิดเครือข่ายภาคประชาชน

3) มีข้อมูลพื้นฐานชุมชนที่ได้มาตรฐานสำหรับใช้ในการวางแผนพัฒนาชุมชนและพัฒนาท้องถิ่น
ลำดับที่ 13

1. ชื่อโครงการ : ส่งเสริมการมีส่วนร่วมของประชาชนในการบริหารกิจการของ
                     องค์การบริหารส่วนตำบลช้างกลาง
2. หลักการและเหตุผล


องค์การบริหารส่วนตำบลช้าง มีอำนาจหน้าที่ในการจัดทำบริการสาธารณะ ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ การที่
องค์การบริหารส่วนตำบลช้างกลางจะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

เพื่อเป็นการส่งเสริมให้ประชาชนมีส่วนร่วมในการบริหารกิจการขององค์การบริหารส่วนตำบลช้างกลาง ให้สามารถตอบสนองความต้องการของประชาชนได้อย่างแท้จริง ส่งเสริมกระบวนการมีส่วนร่วมในการจัดทำแผนพัฒนาท้องถิ่น การจัดทำงบประมาณขององค์การบริหารส่วนตำบลช้างกลาง และร่วมดำเนินการโครงการ รวมทั้งติดตามโครงการตามแผนพัฒนาท้องถิ่น ส่งผลให้เกิดการบริหารงานให้มีประสิทธิภาพและเกิดประโยชน์สูงสุดแก่ประชาชนต่อไป 

3. วัตถุประสงค์

1) เพื่อส่งเสริมให้ประชาชนมีส่วนร่วมในการเสนอข้อคิดเห็นในการจัดทำแผนพัฒนาท้องถิ่นของตน

2) เพื่อส่งเสริมให้ประชาชนมีส่วนร่วมในการติดตามการจัดทำแผน/โครงการต่างๆ ของตน

3) เพื่อส่งเสริมให้ประชาชนมีส่วนร่วมในการติดตามการปฏิบัติราชการ ให้มีความถูกต้อง โปร่งใส

4) เพื่อส่งเสริมให้ประชาชนเข้าใจถึงบทบาทที่ตนในการสนับสนุนการขับเคลื่อนโครงการ/กิจกรรม/มาตรการตามแผนพัฒนาท้องถิ่นของตน
4. กลุ่มเป้าหมาย

ประชาชนในพื้นที่ขององค์การบริหารส่วนตำบลช้างกลาง
5. วิธีดำเนินการ
         1) จัดให้ประชาชนมีส่วนร่วมในการจัดทำแผนพัฒนา การจัดทำงบประมาณ ดังนี้


1.1) จัดประชุมคณะกรรมการชุมชน เพื่อคัดเลือกผู้แทนประชาคมในการเป็นคณะกรรมการจัดทำแผนพัฒนาท้องถิ่น โดยส่งเสริม/เปิดโอกาสให้ประชาชนที่มีคุณวุฒิ/วัยวุฒิ เหมาะสม หรือผู้มีส่วนได้ส่วนเสียได้เข้าร่วมเป็นคณะกรรมการ/คณะทำงานขององค์กรปกครองส่วนท้องถิ่นในจำนวนสัดส่วนที่มีผลต่อการตัดสินใจในการบริหารโครงการ/กิจกรรมต่าง โดยให้คณะกรรมการฯ มีอำนาจหน้าที่ ดังนี้


     - การมีส่วนร่วมในการจัดทำแผนงาน/โครงการ 

     - การมีส่วนร่วมในการแสดงความคิดเห็นการปฏิบัติราชการ 

     - การมีส่วนร่วมดำเนินการตามโครงการ

1.2) จัดทำร่างแผนพัฒนาท้องถิ่น

1.3) เผยแพร่ ร่างแผนพัฒนาท้องถิ่น ให้ประชาชนในแต่ละชุมชน เสนอข้อคิดเห็น ในการปรับปรุงการจัดทำแผนพัฒนาท้องถิ่น


1.4) หน่วยงานที่เกี่ยวข้องปรับปรุงแผนพัฒนาท้องถิ่น ให้สอดรับกับความต้องการของประชาชน

1.5) เสนอแผนพัฒนาท้องถิ่น ตามขั้นตอนต่อไป

1.6) เผยแพร่แผนพัฒนาท้องถิ่น ต่อสาธารณชน

1.7) รายงานผลการดำเนินการตามแผนพัฒนาท้องถิ่น ต่อคณะกรรมการจัดทำแผนพัฒนาท้องถิ่น ผู้บริหาร และสาธารณชน ทราบ เพื่อเป็นข้อมูลในการปรับปรุงแผนพัฒนาท้องถิ่นต่อไป
2) จัดให้มี/ปรับปรุงประกาศสภาท้องถิ่น เรื่อง ระเบียบว่าด้วยการให้ประชาชนเข้าฟังการประชุมและการปรึกษาของสภาท้องถิ่นตามระเบียบฯ ให้มีความเหมาะสมกับบริบทแต่ละพื้นที่ รวมทั้งประชาสัมพันธ์เกี่ยวกับวันเวลาและกำหนดการประชุมสภาท้องถิ่น 

6. ระยะเวลาดำเนินการ

ปีงบประมาณ 2566 - 2570 

7. งบประมาณดำเนินการ

3,000  บาท
8. ผู้รับผิดชอบโครงการ

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต


1) มีการจัดเวทีให้ประชาชนมีส่วนร่วมในการเสนอข้อคิดเห็นในการจัดทำแผนพัฒนาท้องถิ่น และมีช่องทางให้ประชาชนสามารถติดตามการจัดทำแผน/โครงการต่างๆ 

2) องค์การบริหารส่วนตำบลช้างกลาง มีการแต่งตั้งภาคประชาชนร่วมเป็นกรรมการจัดทำแผนพัฒนาท้องถิ่น 

ผลลัพธ์

เกิดการมีส่วนร่วมของประชาชนในการดำเนินการด้านต่างๆ ตามภารกิจขององค์กรปกครองส่วนท้องถิ่นเพิ่มขึ้น
3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน

3.2.1 มีกระบวนการรับฟังความคิดเห็นของประชาชน ในการดำเนินกิจการ ตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น

3.2.2 มีระบบและช่องทางให้ประชาชนในท้องถิ่นสามารถร้องเรียน/ร้องทุกข์ผ่านช่องทางที่หลากหลาย

3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์

ลำดับที่ 14

1. ชื่อโครงการ : มาตรการจัดการเรื่องราวร้องทุกข์/ร้องเรียนขององค์การบริหารส่วนตำบลช้างกลาง
2. หลักการและเหตุผล


องค์การบริหารส่วนตำบลช้างกลาง เห็นความสำคัญในการรับฟังความคิดเห็น การตอบสนองเรื่องราวร้องทุกข์ และเรื่องร้องเรียนของประชาชน เพื่อเป็นข้อมูลในการนำมาพัฒนา ปรับปรุงการดำเนินงานบริการสาธารณะและการบริหารราชการของหน่วยงานให้เป็นไปอย่างมีประสิทธิภาพและประสิทธิผล โปร่งใส จึงได้จัดทำมาตรการจัดการเรื่องราวร้องทุกข์/ร้องเรียนขึ้น เพื่อกำกับติดตามในการจัดการเรื่องราวร้องทุกข์/ร้องเรียนขององค์กรปกครองส่วนท้องถิ่น ให้สามารถตอบสนองความต้องการหรือแก้ไขปัญหาความเดือดร้อนให้แก่ประชาชน รวมทั้งพัฒนาปรับปรุงขั้นตอน ช่องทางการร้องเรียน กระบวนการจัดการแก้ไขปัญหา ช่องทางการติดตามผล และการแจ้งผลการดำเนินการเรื่องร้องทุกข์ และเรื่องเรียนต่างๆ ให้มีความรวดเร็ว เป็นธรรม สะดวกและเหมาะสม รวมทั้งจัดให้มีการประชาสัมพันธ์เผยแพร่กระบวนการร้องเรียน และขั้นตอนให้ประชาชนรับทราบอย่างทั่วถึง
3. วัตถุประสงค์

1) เพื่อกำกับติดตามการจัดการเรื่องราวร้องทุกข์/ร้องเรียนขององค์การบริหารส่วนตำบลช้างกลาง ให้สามารถตอบสนองความต้องการหรือแก้ไขปัญหาความเดือดร้อนให้แก่ประชาชนได้อย่างเหมาะสม

2) พัฒนาปรับปรุงขั้นตอน ช่องทางการร้องเรียน กระบวนการจัดการแก้ไขปัญหา ช่องทางการติดตามผล และการแจ้งผลการดำเนินการเรื่องร้องทุกข์และเรื่องเรียนต่างๆ ให้มีความรวดเร็ว สะดวกและเหมาะสม
4. กลุ่มเป้าหมาย

องค์การบริหารส่วนตำบลช้างกลาง
5. วิธีดำเนินการ

1) จัดตั้งคณะทำงานมาตรการจัดการเรื่องราวร้องทุกข์/ร้องเรียนขององค์การบริหารส่วนตำบลช้างกลาง

2) ประชุมคณะทำงานฯ มาตรการจัดการเรื่องราวร้องทุกข์/ร้องเรียนขององค์การบริหารส่วนตำบลช้างกลาง เพื่อกำกับติดตามการจัดการเรื่องราวร้องทุกข์/ร้องเรียน ให้สามารถตอบสนองความต้องการหรือแก้ไขปัญหาความเดือดร้อนให้แก่ประชาชนได้อย่างเหมาะสม รวดเร็ว และสะดวก

3) คณะทำงานฯ กำหนดมาตรการในการกำกับติดตามหน่วยงานที่เกี่ยวข้อง ดังนี้ 


3.1) การจัดการเรื่องร้องเรียนทั่วไป



- กำหนดให้มีการจัดตั้ง/ปรับปรุงศูนย์เรื่องราวร้องทุกข์/ร้องเรียนขององค์การบริหารส่วนตำบลช้างกลาง


- กำกับติดตามให้หน่วยงานที่เกี่ยวข้องจัดให้มีการประชาสัมพันธ์เผยแพร่กระบวนการร้องเรียน และขั้นตอนให้ประชาชนรับทราบอย่างทั่วถึง 


- กำหนดให้มีการพัฒนาปรับปรุงขั้นตอน ช่องทางการร้องเรียน กระบวนการจัดการแก้ไขปัญหา ช่องทางการติดตามผล และการแจ้งผลการดำเนินการเรื่องร้องทุกข์และเรื่องเรียนต่างๆ 


- กำหนดให้หน่วยงานที่รับผิดชอบเรื่องร้องเรียน/ร้องทุกข์ ดำเนินการแก้ไขข้อร้องเรียนอย่างเหมาะสมภายใน 15 วัน หากไม่สามารถดำเนินการได้ทันภายใน 15 วัน ต้องชี้แจงให้ผู้ร้องเรียนทราบ


- กำหนดให้หน่วยงานที่รับผิดชอบเรื่องร้องเรียน/ร้องทุกข์ มีการแจ้งผลการดำเนินการหรือความก้าวหน้าผลเรื่องร้องเรียน ให้ผู้ร้องเรียนทราบ รวมทั้งมีช่องทางในการติดตามเรื่องร้องเรียนให้ผู้ร้องเรียนสามารถติดตามผลได้ด้วยตนเอง 


3.2) การจัดการเรื่องร้องเรียนการทุจริต และประพฤติมิชอบของเจ้าหน้าที่ของหน่วยงาน


- จัดทำคู่มือหรือแนวทางดำเนินการต่อเรื่องร้องเรียนที่เกี่ยวข้องกับการทุจริตและประพฤติมิชอบของเจ้าหน้าที่ของหน่วยงาน โดยคู่มือดังกล่าวแสดงรายละเอียด เช่น รายละเอียดวิธีการที่บุคคลภายนอกจะทำการร้องเรียน รายละเอียดขั้นตอนหรือวิธีการในการจัดการต่อเรื่องร้องเรียน ส่วนงานที่รับผิดชอบ ระยะเวลาดำเนินการ เป็นต้น



- กำหนดให้มีเจ้าหน้าที่/หน่วยงานผู้รับผิดชอบอย่างชัดเจน 


- กำหนดช่องทางที่บุคคลภายนอกสามารถแจ้งเรื่องร้องเรียนเกี่ยวกับการทุจริตและประพฤติมิชอบของเจ้าหน้าที่ของหน่วยงานผ่านทางช่องทางออนไลน์ โดยแยกต่างหากจากช่องทางทั่วไป เพื่อเป็นการคุ้มครองข้อมูลของผู้แจ้งเบาะแส 



- จัดทำข้อมูลสถิติเรื่องร้องเรียนการทุจริตและประพฤติมิชอบของเจ้าหน้าที่ของหน่วยงาน



- จัดทำข้อมูลความก้าวหน้าการจัดการเรื่องร้องเรียน เช่น จำนวนเรื่อง เรื่องที่ดำเนินการแล้วเสร็จ เรื่องที่อยู่ระหว่างดำเนินการ ฯลฯ 


4) จัดทำคู่มือปฏิบัติงานเกี่ยวกับการรับเรื่องร้องเรียน ร้องทุกข์ คู่มือแนวทางการจัดการต่อเรื่องร้องเรียนการทุจริต แนวทางดำเนินการต่อเรื่องร้องเรียนที่เกี่ยวข้องกับการทุจริตและประพฤติมิชอบของเจ้าหน้าที่ของหน่วยงาน เพื่อใช้เป็นแนวทางปฏิบัติให้มีประสิทธิภาพ เป็นมาตรฐานเดียวกัน 
     
5) ประกาศ/ประชาสัมพันธ์มาตรการจัดการเรื่องราวร้องทุกข์/ร้องเรียนขององค์การบริหารส่วนตำบลช้างกลาง ให้ทุกหน่วยรับทราบ และเปิดเผยต่อสาธารณชน

6) จัดทำฐานข้อมูลเรื่องร้องเรียน มีการวิเคราะห์และกำหนดกำหนดแนวทางในการป้องกัน และแก้ไขไม่ให้เกิดปัญหาในลักษณะเดิมขึ้นอีก 


7) รายงานสรุปผลการดำเนินการเรื่องร้องเรียน พร้อมระบุปัญหาอุปสรรคและแนวทางแก้ไข และเผยแพร่ให้สาธารณชนทราบ


8) คณะทำงานฯ กำกับติดตามหน่วยงานที่เกี่ยวข้องให้ดำเนินการตามมาตรการ

9) ประเมินความพึงพอใจของประชาชนผู้ใช้บริการ


10) รายงานสรุปผลการดำเนินการเรื่องร้องเรียน พร้อมปัญหา อุปสรรค และแนวทางแก้ไข ให้ผู้บริหารรับทราบ และเผยแพร่ให้สาธารณชนทราบ 

6. ระยะเวลาดำเนินการ

ปีงบประมาณ พ.ศ. 2566 -2570 
7. งบประมาณดำเนินการ

ไม่ใช้งบประมาณ

8. ผู้รับผิดชอบ

สำนักปลัดองค์การบริหารส่วนตำบลช้างกลาง
9. ผลผลิต/ผลลัพธ์

ผลผลิต


1) มีศูนย์หรือหน่วยรับเรื่องราวร้องเรียน/ร้องทุกข์

2) มีการแต่งตั้งเจ้าหน้าที่/หน่วยงานที่รับผิดชอบรับเรื่องร้องเรียน/ร้องทุกข์


3) มีการเผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน และกระบวนการขั้นตอนเรื่องร้องเรียน

4) มีการแจ้งผลการดำเนินการหรือความก้าวหน้า ผลเรื่องร้องเรียน ให้ผู้ร้องเรียนทราบ รวมทั้งมีช่องทางในการติดตามเรื่องร้องเรียนให้ผู้ร้องเรียนสามารถติดตามผลได้ด้วยตนเอง

5) มีการกำกับติดตามการจัดการเรื่องราวร้องทุกข์/ร้องเรียนขององค์การบริหารส่วนตำบลช้างกลาง ให้สามารถตอบสนอง ความต้องการหรือแก้ไขปัญหาความเดือดร้อนให้แก่ประชาชนได้อย่างเหมาะสมตามมาตรการที่กำหนดไว้

ผลลัพธ์

ประชาชนเกิดความพึงพอใจต่อการดำเนินการเรื่องร้องทุกข์/ร้องเรียนขององค์กรปกครองส่วนท้องถิ่น ไม่ต่ำกว่าร้อยละ 80

มิติที่ 4 การยกระดับกลไกการตรวจสอบการดำเนินงานขององค์กรปกครองส่วนท้องถิ่น
4.1 การจัดวางระบบตรวจสอบภายใน การควบคุมภายใน และการบริหารความเสี่ยงการทุจริต

4.1.1 มีการจัดทำและรายงานการจัดทำระบบตรวจสอบภายใน
ลำดับที่ 15

1. ชื่อโครงการ : โครงการจัดทำแผนการตรวจสอบภายในประจำปี 
2. หลักการและเหตุผล


การตรวจสอบภายในเป็นหลักประกันขององค์กรในด้านการประเมินประสิทธิผลและประสิทธิภาพของระบบการควบคุมภายในที่เหมาะสม ทั้งในด้านการเงินและการบริหารงาน เพื่อส่งเสริมการปฏิบัติงานให้บรรลุวัตถุประสงค์ และเป้าหมายขององค์กร โดยการเสนอรายงานการตรวจสอบภายในเกี่ยวกับกิจกรรมการเพิ่มมูลค่าขององค์กร รวมทั้งการเป็นผู้ให้คำปรึกษากับฝ่ายบริหารในการปรับปรุงประสิทธิภาพการทำงานเพื่อเพิ่มประสิทธิผล และดูแลให้มีการใช้ทรัพยากรอย่างประหยัดและคุ้มค่า อีกทั้งยังช่วยป้องกันหรือลดความเสี่ยงจากการดำเนินงานผิดพลาดและลดความเสียหายที่อาจเกิดขึ้น ซึ่งการตรวจสอบภายในนั้นยังถือเป็นส่วนประกอบสำคัญที่แทรกอยู่ในการปฏิบัติงานตามปกติ ซึ่งจะต้องมีการกระทำอย่างเป็นขั้นตอนที่ถูกต้องตามระเบียบ และกฎหมายที่กำหนด โดยผู้บริหารสามารถนำแผนการตรวจสอบภายในมาใช้โดยรวมเป็นส่วนหนึ่งของกระบวนการบริหาร เพื่อจะช่วยให้สามารถบรรลุวัตถุประสงค์ของการดำเนินงานได้อย่างถูกต้อง และยังเป็นแนวทางในการปฏิบัติงานให้มีประสิทธิภาพอีกด้วย ดังนั้น การจัดทำแผนการตรวจสอบภายในอย่างมีมาตรฐานประกอบกับมีระเบียบ ข้อบังคับ ตลอดจนกฎหมายต่างๆ ที่เกี่ยวข้องจะทำให้การปฏิบัติงานของ
องค์การบริหารส่วนตำบลช้างกลาง เป็นไปอย่างถูกต้องและเป็นไปตามวัตถุประสงค์ของทางราชการ 
3. วัตถุประสงค์

1) เพื่อส่งเสริมให้เกิดกระบวนการกำกับดูแลที่ดี และความโปร่งใสในการปฏิบัติงาน ป้องกัน
การประพฤติมิชอบหรือการทุจริต และเป็นการลดความเสี่ยงที่อาจเกิดขึ้นจนทำให้การดำเนินงานไม่บรรลุวัตถุประสงค์

2) เพื่อเป็นมาตรการถ่วงดุลแห่งอำนาจ (Check and Balance) ส่งเสริมให้เกิดการจัดสรร การใช้ทรัพยากรขององค์กรเป็นไปอย่างเหมาะสมตามลำดับความสำคัญ เพื่อให้ได้ผลงานที่เป็นประโยชน์สูงสุดต่อองค์กร

3) เพื่อนำผลการตรวจสอบภายในไปใช้ในการปรับปรุงให้เกิดประสิทธิภาพและประสิทธิผลของการปฏิบัติงานและป้องกันการทุจริต ลดโอกาสความร้ายแรงและความเสี่ยงที่อาจเกิดขึ้น รวมทั้งเพื่อเพิ่มโอกาสของความสำเร็จของงาน
4. กลุ่มเป้าหมาย

บุคลากรในองค์การบริหารส่วนตำบลช้างกลาง
5. วิธีการดำเนินการ

1) จัดทำแผนปฏิบัติงานตรวจสอบภายใน โดยกำหนดให้มีหน่วยงานหรือเจ้าหน้าที่ที่รับผิดชอบ และให้มีความเป็นอิสระในการปฏิบัติหน้าที่


2) สอบทานความถูกต้องและเชื่อถือได้ของข้อมูลและตัวเลขต่างๆ ด้วยเทคนิค และวิธีการตรวจสอบที่ยอมรับโดยทั่วไป ปริมาณมากน้อยตามความจำเป็นและเหมาะสม โดยคำนึงถึงประสิทธิภาพของระบบการควบคุมภายในและความสำคัญของเรื่องที่ตรวจสอบ รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ

3) สอบทานการปฏิบัติงานเกี่ยวกับการบริหารงบประมาณ การเงิน การพัสดุและทรัพย์สิน รวมทั้งการบริหารงานด้านอื่นๆ ขององค์การบริหารส่วนตำบลช้างกลาง ให้เป็นไปตามนโยบาย กฎหมาย ระเบียบ ข้อบังคับ คำสั่ง และมติคณะรัฐมนตรี ตลอดจนตรวจสอบระบบการดูแลรักษา และความปลอดภัยของทรัพย์สิน และการใช้ทรัพยากรทุกประเภทว่าเป็นไปโดยมีประสิทธิภาพ ประสิทธิผล และประหยัด

4) สอบทานระบบการปฏิบัติงานตามมาตรฐาน และ/หรือ ระเบียบ ข้อบังคับ คำสั่งที่ทางราชการกำหนด เพื่อให้มั่นใจได้ว่าสามารถนำไปสู่การปฏิบัติงานที่ตรงตามวัตถุประสงค์และสอดคล้องกับนโยบาย
5) รายงานผลการตรวจสอบภายในและติดตามประเมินผลต่อผู้บริหารเพื่อนำข้อมูลไปใช้ในการปรับปรุงประสิทธิภาพการทำงาน ลดโอกาสความร้ายแรงและความเสี่ยงที่อาจเกิดขึ้น และป้องกันการทุจริต รวมทั้งเพื่อเพิ่มโอกาสของความสำเร็จของงาน  และเปิดเผยรายงานต่อสาธารณชน

6. ระยะเวลาการดำเนินการ

ปีงบประมาณ พ.ศ. 2566 - 2570 
7. งบประมาณดำเนินการ

ไม่ใช้งบประมาณ
8. ผู้รับผิดชอบโครงการ

หน่วยงานตรวจสอบภายใน องค์การบริหารส่วนตำบลช้างกลาง
9. ผลผลิต/ผลลัพธ์

ผลผลิต


1) มีหน่วยงานตรวจสอบภายใน/เจ้าหน้าที่ปฏิบัติงานตรวจสอบภายใน ที่มีความเป็นอิสระในการปฏิบัติหน้าที่

2) มีแผนปฏิบัติงานตรวจสอบภายใน

ผลลัพธ์


1) มีการนำผลการตรวจสอบภายในไปปรับปรุงเพื่อให้การป้องกันการทุจริตมีประสิทธิภาพ

2) บุคลากรมีความเข้าใจและปฏิบัติตามกฎหมาย ระเบียบ ข้อบังคับ อย่างเคร่งครัด โดยมุ่งผลสัมฤทธิ์ของงาน

3) การทุจริตในองค์กรปกครองส่วนท้องถิ่นลดลงร้อยละ 5
4.1.2 มีการจัดทำและรายงานการจัดทำระบบควบคุมภายใน
ลำดับที่ 16
1. ชื่อโครงการ : กิจกรรมติดตามประเมินผลการควบคุมภายใน
2. หลักการและเหตุผล


ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นในภาครัฐ หรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆ ไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่างๆ โดยส่วนใหญ่ จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆ นอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ ระบบการควบคุมภายในที่ดี ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้นๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้ สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยง การควบคุมภายในของหน่วยงานที่กำหนดขึ้น และพัฒนาให้ระบบ
การควบคุมภายในดังกล่าวทันสมัยอยู่เสมอ

เพื่อให้องค์กรมีแนวทางในการกำหนดระบบการควบคุมภายในให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน จึงได้กำหนดกิจกรรมการติดตามประเมินผลการควบคุมภายในขึ้น
3. วัตถุประสงค์

1) เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆ ที่อาจมีขึ้น

2) เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

3) เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน

4) เพื่อให้การควบคุมภายในขององค์การบริหารส่วนตำบลช้างกลาง เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์
4. กลุ่มเป้าหมาย


บุคลากรขององค์การบริหารส่วนตำบลช้างกลาง
5. วิธีดำเนินการ
1) แต่งตั้งคณะกรรมการประเมินผลการควบคุมภายในตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ข้อ 5

2) จัดทำรายงานการประเมินผลการควบคุมภายใน ตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ข้อ 8 ประกอบด้วย


(1) การรับรองว่าการควบคุมภายในของหน่วยงานเป็นไปตามมาตรฐานและหลักเกณฑ์ปฏิบัติที่กระทรวงการคลังกำหนด (หนังสือรับรองการควบคุมภายใน : ปค.1/ปค.2/ปค.3)



(2) การประเมินองค์ประกอบของการควบคุมภายใน (รายงานการประเมินองค์ประกอบของการควบคุมภายใน : ปค.4)


(3) การประเมินผลการควบคุมภายในของภารกิจตามกฎหมายที่จัดตั้งหน่วยงาน (รายงานการประเมินผลการควบคุมภายใน : ปค.5)



(4) ความเห็นของผู้ตรวจสอบภายในเกี่ยวกับการสอบทานการควบคุมภายในของหน่วยงาน (รายงานการสอบทานการประเมินผลการควบคุมภายในของผู้ตรวจสอบภายใน : ปค.6)


3) เสนอรายงานผลการควบคุมภายในตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ข้อ 9


4) นำผลการประเมินไปปรับปรุงงานและระบบควบคุมภายใน เพื่อให้เกิดประสิทธิภาพมากขึ้น

5) เผยแพร่รายงานการควบคุมภายในให้สาธารณชนได้ทราบ ณ ที่ทำการ และเว็บไซต์ของหน่วยงานและสื่อสังคมออนไลน์ของหน่วยงาน

6. ระยะเวลาการดำเนินการ



ปีงบประมาณ พ.ศ. 2566 - 2570 

7. งบประมาณดำเนินการ

ไม่ใช้งบประมาณดำเนินการ
8. ผู้รับผิดชอบโครงการ

ทุกสำนัก/กอง ขององค์การบริหารส่วนตำบลช้างกลาง
​9. ผลผลิต/ผลลัพธ์

ผลผลิต


1) มีรายงานการประเมินผลการควบคุมภายในตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561


2) สรุปข้อมูลผลการควบคุมภายในและจัดทำแผนปรับปรุงงานให้มีประสิทธิภาพในการป้องกันการทุจริต โดยกิจกรรมการควบคุมภายในร้อยละ 80 ได้ดำเนินการแก้ไข

ผลลัพธ์

1) ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน (ร้อยละ 80 ในระดับมาก)
2) การเผยแพร่รายงานการควบคุมภายในให้สาธารณชนได้ทราบ ส่งผลให้การปฏิบัติราชการขององค์กรปกครองส่วนท้องถิ่นมีความโปร่งใส
3) การทุจริตองค์การบริหารส่วนตำบลช้างกลาง ลดลงร้อยละ 5
4.1.3 มีการจัดให้มีกระบวนการบริหารจัดการความเสี่ยงการทุจริต 
ลำดับที่ 17

1. ชื่อโครงการ : มาตรการบริหารจัดการความเสี่ยงการทุจริตขององค์การบริหารส่วนตำบลช้างกลาง
2. หลักการและเหตุผล

แผนแม่บทภายใต้ยุทธศาสตร์ชาติ (พ.ศ. 2561 – 2580) ประเด็นที่ (21) การต่อต้านการทุจริตและประพฤติมิชอบ กำหนดเป้าหมายไว้ว่า ประเทศไทยปลอดการทุจริตและประพฤติมิชอบ โดยกำหนดตัวชี้วัดไว้ว่า ในปี พ.ศ. 2580 ประเทศไทยต้องมีคะแนนดัชนีการรับรู้การทุจริต (Corruption Perception Index - CPI) อยู่ในอันดับ 1 ใน 20 และ/หรือได้คะแนนไม่ต่ำกว่า ๗๓ คะแนน นอกจากนี้ ยังได้นำผลการประเมิน ITA ไปกำหนดตัวชี้วัดและค่าเป้าหมายไว้ว่าหน่วยงานที่เข้าร่วมการประเมิน ITA ทั้งหมด (ร้อยละ 100) ต้องได้คะแนน 90 คะแนนขึ้นไป  โดยในระยะที่ 2 (พ.ศ. 2566 - 2570) ได้กำหนดตัวชี้วัดไว้ว่า ในปี พ.ศ. 2570 ประเทศไทยต้องมีคะแนนดัชนีการรับรู้การทุจริต (Corruption Perception Index - CPI) อยู่ในอันดับ 1 ใน 43 และ/หรือได้คะแนนไม่ต่ำกว่า 57 คะแนน และหน่วยงานที่เข้าร่วมการประเมิน ITA ทั้งหมด (ร้อยละ 100) ต้องได้คะแนน 85 คะแนนขึ้นไป ซึ่งได้กำหนดแผนป้องกันการทุจริตและประพฤติมิชอบ โดยกำหนดให้การปรับ “ระบบ” เพื่อลดจำนวนคดีทุจริตและประพฤติมิชอบในหน่วยงานภาครัฐเป็นแนวทางหนึ่งในการพัฒนาเพื่อนำไปสู่เป้าหมาย “ประเทศไทยปลอดการทุจริตและประพฤติมิชอบ”

องค์กรปกครองส่วนท้องถิ่นเป็นหน่วยงานที่มีความสำคัญยิ่งในการขับเคลื่อนยุทธศาสตร์ชาติ เป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น ถือเป็นกลไกสำคัญในการพัฒนาท้องถิ่นซึ่งนำไปสู่การพัฒนาทั่วทั้งประเทศ 

ดังนั้น องค์การบริหารส่วนตำบลช้างกลางจึงได้เล็งเห็นถึงความสำคัญในการป้องกันและปราบปรามการทุจริตในระดับท้องถิ่นเอง จึงกำหนดดำเนินมาตรการบริหารจัดการความเสี่ยงการทุจริตของ
องค์การบริหารส่วนตำบลช้างกลางเพื่อเป็นป้องกันไม่ให้เกิดการทุจริตขึ้นในองค์กร

3. วัตถุประสงค์
1) เพื่อบริหารจัดการความเสี่ยงการทุจริตขององค์การบริหารส่วนตำบลช้างกลาง
2) เพื่อป้องกันการทุจริตไม่ให้เกิดขึ้นในองค์การบริหารส่วนตำบลช้างกลาง
4. กลุ่มเป้าหมาย
หน่วยงานภายในขององค์การบริหารส่วนตำบลช้างกลางทุกหน่วยงาน (สำนักงาน,กองงาน,กลุ่มงาน)
5. วิธีดำเนินการ

1) จัดทำมาตรการและขออนุมัติดำเนินการต่อผู้มีอำนาจ


2) จัดตั้งคณะทำงานเพื่อบริหารจัดการความเสี่ยงการทุจริต 


3) คณะทำงานดำเนินการประเมินความเสี่ยงการดำเนินงาน/การปฏิบัติหน้าที่/การดำเนินโครงการที่อาจก่อให้เกิดการทุจริต

4) คณะทำงานดำเนินการจัดทำนวัตกรรม/มาตรการ/ระบบ/แนวทางในการบริหารจัดการความเสี่ยงของการดำเนินการที่อาจก่อให้เกิดการทุจริต 


5) ดำเนินการเผยแพร่ผลการประเมินความเสี่ยง ซึ่งข้อมูลประกอบด้วยเหตุการณ์ความเสี่ยง ระดับความเสี่ยง มาตรการและการดำเนินการในการบริหารความเสี่ยง บนเว็บไซต์ขององค์กรปกครองส่วนท้องถิ่น และช่องทางอื่นๆ 

6) มีการประชุมชี้แจงทำความเข้าใจมาตรการและการดำเนินการในการบริหารความเสี่ยงการทุจริตให้แก่เจ้าหน้าที่ผู้ปฏิบัติงาน หน่วยงานที่เกี่ยวข้อง ให้ปฏิบัติตามมาตรการการบริหารความเสี่ยงการทุจริตอย่างเคร่งครัด


7) ติดตาม ประเมินผลการบริหารจัดการความเสี่ยงการทุจริต

8) รายงานผลการดำเนินการ

6. ระยะเวลาดำเนินการ

ปีงบประมาณ พ.ศ. 2566 - 2570
7. งบประมาณดำเนินการ

ไม่ใช้งบประมาณ

8. ผู้รับผิดชอบ 

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต

1) มีรายงานการประเมินความเสี่ยงของการดำเนินงาน/การปฏิบัติหน้าที่/การดำเนินโครงการที่อาจก่อให้เกิดการทุจริต จำนวน 1 ชุด

2) มีนวัตกรรม/มาตรการ/ระบบ/แนวทางในการบริหารจัดการความเสี่ยงของการดำเนินการที่อาจก่อให้เกิดการทุจริต อย่างน้อยจำนวน 5 เรื่อง


3) มีการเผยแพร่ผลการประเมินความเสี่ยง ซึ่งข้อมูลประกอบด้วยเหตุการณ์ความเสี่ยง ระดับความเสี่ยง มาตรการและการดำเนินการในการบริหารความเสี่ยง อย่างน้อย 1 ช่องทาง (เผยแพร่บนเว็บไซต์ขององค์กรปกครองส่วนท้องถิ่น)

ผลลัพธ์

เรื่องร้องเรียนการทุจริต/คดีการทุจริตประพฤติมิชอบขององค์การบริหารส่วนตำบลช้างกลางลดลง
4.2 การส่งเสริมบทบาทการตรวจสอบของสภาท้องถิ่น
4.2.2 ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร               ตามกระบวนการ และวิธีการที่กฎหมาย ระเบียบที่เกี่ยวข้องได้กำหนดไว้ โดยไม่ฝักใฝ่ฝ่ายใด
ลำดับที่ 18

1. ชื่อโครงการ : กิจกรรมส่งเสริมและพัฒนาศักยภาพสมาชิกสภาท้องถิ่น

2. หลักการและเหตุผล


องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะปฏิบัติหน้าในภารกิจการตรวจสอบการปฏิบัติงานของฝ่ายบริหาร มีความรู้ในข้อบังคับการประชุมสภา วิธีการตรวจสอบของสภา การตั้งกะทู้ และระเบียบกฎหมายที่เกี่ยวข้อง  

การส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร เป็นกลไกสำคัญที่ใช้สำหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอำนาจในการบริหารปัจจุบันองค์กรปกครองส่วนท้องถิ่นมีอิสระเต็มที่ในการดำเนินงาน มีงบประมาณเป็นของตนเอง แต่ถึงแม้จะเป็นอิสระ ส่วนกลางก็จะคอยควบคุมดูแลการดำเนินงานต่างๆ ขององค์กรปกครองส่วนท้องถิ่นให้เป็นไปโดยความเรียบร้อยและถูกต้อง เพื่อกำหนดแนวทางการพัฒนาร่วมกัน นอกจากจะทำให้องค์กรปกครองส่วนท้องถิ่นมีบรรยากาศการทำงานแบบมีส่วนร่วมและมีประสิทธิภาพ ยังสร้างความน่าเชื่อถือให้กับองค์กร สามารถนำไปสู่ความโปร่งใสในองค์กรปกครองส่วนท้องถิ่นและลดการทุจริต

จึงได้มีการจัดกิจกรรมส่งเสริมและพัฒนาศักยภาพสมาชิกสภาท้องถิ่น เพื่อเป็นการเพิ่มประสิทธิภาพในการปฏิบัติงานสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผล เกิดกลไกการปฏิบัติงานโปร่งใสและสามารถตรวจสอบ ช่วยลดปัญหาการทุจริต ส่งผลต่อการพัฒนาองค์กร 
3. วัตถุประสงค์

1) เพื่อส่งเสริมศักยภาพสมาชิกสภาท้องถิ่นในการตรวจสอบ ติดตาม และประเมินผลการปฏิบัติงานของฝ่ายบริหาร

2) เพื่อสร้างความรู้ความเข้าใจที่เกี่ยวข้องกับบทบาทและอำนาจหน้าที่ของสมาชิกสภาท้องถิ่น 
4. กลุ่มเป้าหมาย

สมาชิกสภาองค์การบริหารส่วนตำบลช้างกลาง
5. วิธีการดำเนินงาน

1) จัดทำคู่มือระเบียบกฎหมายที่เกี่ยวข้องเพื่อให้สมาชิกสภาท้องถิ่นใช้สำหรับการประชุม

2) จัดอบรมให้ความรู้ที่เกี่ยวข้องกับบทบาทและอำนาจหน้าที่ของสมาชิกสภาท้องถิ่น และความรู้ในข้อบังคับการประชุมสภา วิธีการตรวจสอบของสภา การตั้งกระทู้ และระเบียบกฎหมายที่เกี่ยวข้อง อย่างน้อยปีละ 1 ครั้ง 

3) แต่งตั้งสมาชิกสภาท้องถิ่นเป็นคณะกรรมการตรวจสอบการดำเนินการต่างๆ เช่น การจัดซื้อจัดจ้างโครงการต่างๆ  การแปรญัตติร่างข้อบัญญัติประจำปี การตรวจรายงานการประชุม การติดตามและประเมินผลแผนพัฒนา การจัดทำแผนปฏิบัติการป้องกันการทุจริตขององค์การบริหารส่วนตำบลช้างกลาง
6. ระยะเวลาดำเนินงาน

ปีงบประมาณ พ.ศ. 2566 – 2570
7. งบประมาณดำเนินการ

100,000 บาท
8. ผู้รับผิดชอบโครงการ

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต

1) จัดอบรมให้ความรู้ที่เกี่ยวข้องกับบทบาทและอำนาจหน้าที่ของสมาชิกสภาท้องถิ่น และความรู้ในข้อบังคับการประชุมสภา วิธีการตรวจสอบของสภา การตั้งกระทู้ และระเบียบกฎหมายที่เกี่ยวข้อง อย่างน้อยปีละ 1 ครั้ง 

2) สมาชิกสภาท้องถิ่นมีความรู้ความเข้าใจ บทบาทและอำนาจหน้าที่ และสามารถปฏิบัติภารกิจได้ถูกต้องตามระเบียบ กฎหมาย
ผลลัพธ์


สมาชิกสภาท้องถิ่นสามารถนำองค์ความรู้ที่ได้ไปปรับใช้ในการตรวจสอบ ติดตาม และประเมินผลการปฏิบัติงานของฝ่ายบริหาร ด้วยความเป็นธรรม ตรงไปตรงมา
4.3 มาตรการจัดการเรื่องร้องเรียนการทุจริต

4.3.1 มีแนวปฏิบัติในการดำเนินการต่อเรื่องร้องเรียนการทุจริตและประพฤติมิชอบของเจ้าหน้าที่องค์กรปกครองส่วนท้องถิ่น
ลำดับที่ 19
1. ชื่อโครงการ : มาตรการจัดการในกรณีได้ทราบ หรือรับแจ้ง หรือตรวจสอบพบการทุจริตของ
                    องค์การบริหารส่วนตำบลช้างกลาง
2. หลักการและเหตุผล

ปัจจุบันปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลําดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชันและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอํานาจ และความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชันมีผลในเชิงลบ

องค์การบริหารส่วนตำบลช้างกลาง มีนโยบายใช้หลักธรรมาภิบาลมาใช้ในการบริหารงานส่งเสริมให้ภาคประชาชนเข้ามามีส่วนร่วมโดยเปิดโอกาสให้บุคลากรภายในขององค์กรปกครองส่วนท้องถิ่นและประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น เกี่ยวกับการทุจริต จึงได้ดำเนินการจัดทำมาตรการจัดการในกรณีได้ทราบ หรือรับแจ้ง หรือตรวจสอบพบการทุจริตขององค์การบริหารส่วนตำบลช้างกลาง
3. วัตถุประสงค์

1) เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

2) เพื่อให้การบริหารงานของหน่วยงานเป็นไปตามหลักธรรมาภิบาลและป้องกันการทุจริตของหน่วยงาน


3) เพื่อส่งเสริมให้บุคลากรของหน่วยงานปฏิบัติงานตามหลักธรรมาภิบาล

4. กลุ่มเป้าหมาย

ภาคประชาชนและบุคลากรขององค์การบริหารส่วนตำบลช้างกลาง
5. วิธีดำเนินการ

1) กำหนดช่องทางการร้องเรียนเกี่ยวกับการทุจริต และกำหนดเจ้าหน้าที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ

2) กำหนดกระบวนการขั้นตอนในการดำเนินการร้องเรียน

3) ประกาศเผยแพร่กระบวนการขั้นตอนในการดำเนินการร้องเรียนให้บุคลากรและประชาชนทราบโดยทั่วกัน

4) กำหนดกระบวนการจัดการข้อร้องเรียน/แนวทางดำเนินการต่อเรื่องร้องเรียนเกี่ยวกับการทุจริตของเจ้าหน้าที่ขององค์กรปกครองส่วนท้องถิ่น


5) กำหนดกระบวนการและขั้นตอนในการลงโทษผู้กระทำผิดการทุจริต

6) กำหนดช่องทางการติดตามเรื่องร้องเรียนได้ด้วยตนเอง และมีการรายงานผลการดำเนินการหรือความก้าวหน้าเรื่องร้องเรียนให้ผู้ร้องเรียนทราบ

7) กำหนดกระบวนการติดตาม ตรวจสอบผู้กระทำผิดการทุจริตอย่างมีประสิทธิภาพ

8) จัดทำคู่มือ/แนวทางการดำเนินการต่อเรื่องร้องเรียนที่เกี่ยวข้องกับเรื่องทุจริตและประพฤติมิชอบของเจ้าหน้าที่ขององค์กรปกครองส่วนท้องถิ่นโดยเฉพาะ ต้องแยกออกจากคู่มือการจัดการเรื่องร้องเรียนทั่วไป และเผยแพร่ไว้บนเว็บไซต์ขององค์กรปกครองส่วนท้องถิ่น โดยพิจารณาให้มีรายละเอียดอย่างน้อย ดังนี้ 


(1) วิธีการที่บุคคลภายนอกจะทำการร้องเรียน 


(2) ขั้นตอน/วิธีการจัดการเรื่องร้องเรียน 


(3) ส่วนงาน/เจ้าหน้าที่ผู้รับผิดชอบ และ


(4) ระยะเวลาในการดำเนินการ
และประกาศเผยแพร่กระบวนการขั้นตอนในการดำเนินการร้องเรียนให้บุคลากรและประชาชนทราบโดยทั่วกัน


9) จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

10) จัดทำข้อมูลเชิงสถิติเรื่องร้องเรียนการทุจริต

11) รายงานผลการดำเนินการ

6. ระยะเวลาดำเนินการ

ปีงบประมาณ พ.ศ. 2566 - 2570
7. งบประมาณดำเนินการ

ไม่ใช้งบประมาณ

8. ผู้รับผิดชอบโครงการ

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต

มีมาตรการจัดการในกรณีได้ทราบ หรือรับแจ้ง หรือตรวจสอบพบการทุจริต

ผลลัพธ์

ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่ (พิจารณาจากจำนวนข้อร้องเรียนจากประชาชน,จำนวนเบาะแสะที่ประชาชนแจ้งหน่วยงาน)
4.3.2 จัดให้มีระบบและช่องทางการรับเรื่องร้องเรียนที่มีประสิทธิภาพ สะดวก รวดเร็ว ปลอดภัย สำหรับผู้ร้องเรียน
ลำดับที่ 20
1. ชื่อโครงการ : มาตรการจัดให้มีระบบและช่องทางการรับเรื่องร้องเรียนเกี่ยวกับการทุจริตของ
                       องค์การบริหารส่วนตำบลช้างกลาง
2. หลักการและเหตุผล

ปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลําดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชันและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอํานาจ และความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชันมีผลในเชิงลบ

องค์การบริหารส่วนตำบลช้างกลาง มีนโยบายใช้หลักธรรมาภิบาลมาใช้ในการบริหารงานส่งเสริมให้ภาคประชาชนเข้ามามีส่วนร่วมโดยเปิดโอกาสให้บุคลากรภายในขององค์กรปกครองส่วนท้องถิ่นและประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น เกี่ยวกับการทุจริตขององค์กร จึงได้ดำเนินการจัดทำมาตรการจัดให้มีระบบและช่องทางการรับเรื่องร้องเรียนเกี่ยวกับการทุจริตขององค์การบริหารส่วนตำบลช้างกลาง
3. วัตถุประสงค์

1) เพื่อให้มีระบบ/ช่องทางการรับเรื่องร้องเรียนที่มีประสิทธิภาพ สะดวก ปลอดภัย สำหรับบุคลากรและประชาชน


2) เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม
4. กลุ่มเป้าหมาย

ภาคประชาชนและบุคลากรขององค์การบริหารส่วนตำบลช้างกลาง
5. วิธีดำเนินการ

1) พัฒนาระบบและช่องทางการร้องเรียนเกี่ยวกับการทุจริตผ่านทางช่องทางออนไลน์ ให้อยู่บนหน้าเว็บไซต์หลักขององค์กรปกครองส่วนท้องถิ่น (ต้องแยกต่างหากจากช่องทางทั่วไป เพื่อเป็นการคุ้มครองข้อมูลของผู้แจ้งเบาะแสและเพื่อให้สอดคล้องกับแนวปฏิบัติการจัดการเรื่องร้องเรียนการทุจริตและประพฤติมิชอบ)และจัดให้มีช่องทางการติดตามเรื่องร้องเรียนได้ด้วยตนเอง และมีการรายงานผลการดำเนินการหรือความก้าวหน้าเรื่องร้องเรียนให้ผู้ร้องเรียนทราบ

 
2) ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ

3) ดำเนินการเผยแพร่ประชาสัมพันธ์ช่องทางการร้องเรียนการทุจริตให้บุคลากรและประชาชนทราบโดยทั่วกัน


4) ดำเนินการจัดทำและเผยแพร่ข้อมูลเชิงสถิติเรื่องร้องเรียนการทุจริตและประพฤติมิชอบของเจ้าหน้าที่ของหน่วยงาน บนเว็บไซต์หลักขององค์กรปกครองส่วนท้องถิ่น

5) รายงานผลการดำเนินการให้ผู้บริหารองค์กรปกครองส่วนท้องถิ่นทราบ

6. ระยะเวลาดำเนินการ

ปีงบประมาณ พ.ศ. 2566 - 2570
7. งบประมาณดำเนินการ

ไม่ใช้งบประมาณ

8. ผู้รับผิดชอบโครงการ

สำนักปลัดองค์การบริหารส่วนตำบล
9. ผลผลิต/ผลลัพธ์

ผลผลิต

มีระบบและช่องทางการรับเรื่องร้องเรียนเกี่ยวกับการทุจริตที่สะดวกรวดเร็วและปลอดภัยสำหรับ       ผู้ร้องเรียน

ผลลัพธ์

ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่ (พิจารณาจากจำนวนข้อร้องเรียนจากประชาชน,จำนวนเบาะแสะที่ประชาชนแจ้งหน่วยงาน)

